Presidential Debate (Part 1)Donald Trump & Joe Biden – Hakha Cherry\nTulio cu NLD le CLND kan ti nak ah vawleipi nih an ibuaipi ngaimi US presidential debate kong a tialmi an um te rua lai tiah ka ruah nain an tialmi ka hmu lo. (Sungsung pa thaimi dah ti lo)TV in kan zoh cio ko cu teh ti si theu lai. A zoh kho ve lomi le mirang holh a theifiang tuk ve lomi kanmah bantuk caah tiin ka fian ning in thinlung idamhnak ah ka vun thai. Rel nuam ding sawh in tialmi si. A sua deuh lai caah manh caan ah peh te ding in part 1 ka vun ti phawt ko hih.\nZeidang hlan ah supreme court thuhden lawngmi kong ah hin hmun a lawngmi hi cu keimah nih thimnak le phihkharnak nawl ka ngei. Thimnak ah teitu kan rak si caah Democrats lei nih hin an kan doh sawh i si, Senate le House kan ngei. Kan vun nominee mi Amy Cone Barrett hi mitha le mithiam sang taktak a si. Hika hmun i Justice a rak tuan cangmi hna bantuk thiamthiam in a vun timi cu Biden nih thimnak result kan hngak lai lo maw? Zeithil hmanh hi dah kaw kan hngah khawh tawn lo cu Obama care le a riantuannak tlau dih seh ti an duhnak men a si ko a vun ti colh.\nKan bia chung tu ah kan luh hna lai. US lei debate kan ti cu kannih Laimi nih kan chanchung ah hmaitonh in kan i ti ngamlo dingmi bia hna khi annih cu hmaichan bakah an i phomh thluahmah ko.Tutan debate hi For News TV channel hruainak in kan rak hmuhmi a si. An moderate tuantu Chris Wallace hi bia hal le chim a thiam taktak mi a si. Lailei sisehlaw, mi rem le nupi halnak ah an sawm lengmang hgna i manh caan a ngei men lai lo dah. Bia in rapchiah a thiam tuk hringhran i Trump ka rak tanh deuh ruangah a si hnga dek maw? Trump kha biacimnak caan a pekmi a tawi deuh rua tiah ka ruah. Trump a halmi bia kha Biden zong a halve ding a si ka timi an um len. Keimah ruahnak men si kaw ahonih a zivazut ding um lo. Biden biachim lio i a rak holh ve lengmang mi he khan vaa ci seh a ti le sihnga dek maw?\nPu Trump zia theu cu mi biachim lio zong hngak hlah. A rem lomi le aduh lo phun cu Biden nih achim lio zongah rak el lengmang kaw, Moderator Chris zong nih a khap len i Biden lebang nih cun ‘Shup up’ a ti phah ko. An tuahnak hmun Ohio lei ah cun an tuah chung minute 90 chung hi cu an boruak hi a linsa ti men nih atlinh lo. Mei hna i ralrin lo ahcun a kang kho colh i phalh awk tha ding in aa tuah lo.\nBiden nih supreme court nominee kong chim a timhmi cu a rak buai hoi le covid zawtnak kong chim a vun timh ah le a rak holh ve hoi. Trumh nih hin bia chimkho lo ding in rak buai hrimhrim hlah maw a timh ti awk in aum caah Biden nih, “minute tlawm te tal cu rak dai tuah” a ti than. Trump nih hin debate phung a buar deuh ko rua ti awk in a um. Biden zong nih hin a si khawhtawk cun aa chimsek len ko nian a duhmi point taktak cu a kheng kho deuh lo tiah ka ruah. Amah te hmanh a thil philh hman cia he rak buai tuk hrat ahcun a mawh lo.Trumh bia ding ah aa tlak deuh tiah ak ruah nain Biden nih a chimmi cu “clown’ capo thimtu men na si a timi hi si.\nTutan an debate ahhin supreme court nominee kong, covid 19 an do duhning kong, sipuaizi an kalpi timhning le Black Lives Matter kong le tanghlei ngei deuh in New York Times leinih an i debate hlan suimilam 48 ah Trump nih ngunkhuai a rak pe lo tiah an vun chim mi kong i elnak in an caan a dong ko. A donghnak lei ah Trump nih caan aum rih ko hih tiah Biden cu a vun zuamcawh ngai nain caan nih a zat ti hna lo.\nAn debate ngaih a nuamhtertu pakhat cu Trump nih Tax a pe lo $750 lawng a pek tiah an chimmi a vun halmi kha a si rua ka ti. Hi zawn ah hin cun hmundnag le inn leng sisehlaw, kuttum he an zuang men lai. Trump nih taxs millions tamtuk a pek tawnnak le kumkhat chung hmanhah millions 38 bak a peknak kong in a vun leh. Biden nih le caan tha ah rak i lak in taxs na peknak document ca cu vun kan piah a ti. Trump nih nan hmuh te ko lai atu ah si loin a caan a phak tikah a ti ve. Atu ahcun zeiti cun dah a vun i ken reng hnga? Ka hei ti ve.\nBiden nih bia neeng deuh in Trump nih hin ‘tax courts’ man vialte hi a mah nih a rak pek dihmi si ko lai tiah bieneeng in a vun ti. Trump nih duh ve hlah kaw, politics kong hmanh kan luh taktak hlan ah tax laws kong an kan ceihpi hawi ko hih a ti ve. Kei hi private chawlehnak ah hlawhtling bakmi private developer dahkaw ka si hi a ti. Hrangkianlo Trumh nih Biden tepawl nih hin ‘tax bills’ kha an rak past i rian tamtuk an rak kan khinhmi tu a si. US nih buainak tamtuk kan tonmi le tamtuk kan phinsin mi hi left wing pawl nih an chuahpi mi buainak a si. Right wing pawl nih si loin a ti. US ahhin remnak um seh ti ka duh i anmah left pawl nih chuahpimi buainak hi anmah nih daihter hna sehlaw ka duh ngai tiah white supremacy pawl a mawhchiat hannak a chim.\nCawnnak lei kong ah tlawmpal an vun lut i Trumh nih mipi hi zoh hna hmanh u mitampi thil thalo cawnpiak nak dingah dollar tamtuk kan liam i kan dih. US ram sunlawinak le thatnak tungthan ding in ka col than lai i ka tuan lai a ti. Biden nih a hohmnah nih cawnpiaknak tha lo an cawnpiak hna lo. Mitampi nih midang filling hrawh le ngaihchiater an duh lo. Trump hi racist a si a ti. Miphun thleinaknak ngeih hi a hohmnah nih an duh lo sihmnahsehlaw, chuahtertu an um le si ko. Ngakchia hi ahohmanh mi vazoh san tuk ding le niamtuk ah zoh dingin cawnpiak an hau lo. A sinain chimtu an um le si ko. Micheu nih cun chawva na ngeih lo caah an i nautat, micehu cu an zumhnak aa khat lo caah tiah Trump cu miphun theidannak chuahpi tu ah a puh i a vun ngair colh ve.\nJohn White thihnak ah an hung lut colh than. BLM kong ah an hung phan. Biden nih hin minak lei a tanhtuk hnanak cu a lang tuk lem lo nain. Ning cang loin nawlngeihnak a hmangmi hna hi cu fakpiin hrem ding an si. Daihnak tlamtling a umnak hnga a rak kilvengtu hna (Peace full protectors) buaiter hi a tha lo a ti. Cu abia nih cun Trump cu fei bang in a chunh. Daihnak chuahpitu hna na ti maw? mi innle lo an khangh, mi an thah hna, mi dang pawcawmnak dawr vialte an khangh dih ticu kan theih dih mi a si. Biden nih hin boruak tha le daihnak umseh ti zong a duh lo. Ra u tangti hna u sihlaw, boruak tha daihnak ser hna u sih zong an ti duh bal lo. Mei a alh hluahmah cangmi ah datsi toih champ in i hlio chin seh tiah protestors hna hi a forh hna a ti.\nBidenn nih Covid kong ah a vun phomh tak ko cang. Trum cu pandemic si i covid hi zeihmanh ah a rak i relter duh lo caah hi vialte kan thihnak a si. Atu ah cun stroke market hna an vun lawn dihmi le an kharmi a vun hmuh hnu cun a thir cang ti lei in a vun ot ciamman cu, Trump nih Biden te pawl chimmi bia hi ngai ning law hinak in US ah a thimi kan tam deuh lai. Tinghnih lawng kan si lai lo.Biden dai tein um ko. Swine Flu a ral tlun lio 2009 VP na ra si lio ah leng chuah hmanh ngamh lo in dah kaw na (banger) inn chung lawng ah naa erh kho khah a ti. Trump nih Biden fapa nih a pa VP siank hmang in Tuluk le Russia sin in phaisa a eimi vialte in a von phomhnak cu ka peh te lai. A voihnih nak zong ah hin Covid kong hi adong te ball ai lo. An tuah dih bak in Trump nih le positive ve hawi kaw.Credit-Dr.Tuan Peng Thang


Chuncung khuami an lungfak tuk hringhran! An kan serhsat vawlei pi theih in kan thang an kan chiatter an ti cang – Chin World News Evening\nMinister Pu Pau Lun Min Thang tazacuai an timh mi kong he pehtlai in Chuncung Mino Chairman Salai Tluang Thang nih, “Pu Pau Lun Min Thang taza cuai kan timhnak a ruang bik cu, COVID-19 phungbuar in khuadang ah lamzawhnak nawl a pek hna. Zung caan a si lomi 2020 December 5 ni ah a thlithup in Cozah theihpinak um loin ca a chuahpiak hna.\n“Cun, puai tuahnak nawl hal ningcang zul loin le a dotdot hnatlaknak tel loin amah nawlngeihnak ningcang lo hmang in nawl a pek hna, bu (Organization) tanhnak le thleidannak he a thlithup in rian a tuan. Hnatlak pinak ca a chuahmi copy cu theihter a herh mi Palek zung, Penguk Zung le khuabawi sin ah zeihmanh theihternak a tuah lo, a pek hna lo ca ah atu bantuk in tazacuai kan timh mi hi a si,” tiah The Hakha Post ah a chim.\nPi Biak Mawi Sung tazacuai an timh mi kong he pehtlai in,“COVID-19 zawtnak lio ah phungbuar in Chuncung ah lam an zawh, khuabawi hnatlak pinak ca um loin lam zawh in tlangaunak an tuah, puai tuahnak nawl ningcang hal loin lamzawh tlangaunak an tuah, zung kai lo ni zarhter ni ah a thlithup in hnatlak pinak an sok i ca an laak.\n“Cun, Chuncung nih tlaihhrem nunphung kan ngei lo nain “Tlaihhrem nunphung kan duh lo” tiah an kan au hnawh, an kan serhsat, vawlei pi theih in kan thang an kan chiatter ca ah atu bantuk in tazacuai kan timh venak hi a si,” tiah a cunglei minung nih The Hakha Post ah a chimchap. The Hakha Post\nNote: Hi thawngpang cu The Hakha Post nih an taarmi kan von taar chinmi a si.


University of Chicago le BACI nih Myanmar rammi caah Scholarship an tuah lai | THE CHIN EXPRESS\nUniversity of Chicago le BACI nih Myanmar rammi caah Scholarship an tuah lai\nVawlei cungah University tha bik pakhat a simi the University of Chicago le BACI (Burmese American Community Institute) nih Kawlram siangngakchia hna bawmhchanhnak caah scholarship an tuah cang lai, tiah kan theih.\nBACI Executive Director Salai Elaisa Vahnie le University of Chicago hruaitu hna cu October 10 ahkhan Chicago khuapi ah an i tong hna i Kawlram siangngakchia caah scholarship tuah dingin lungtlinnak an ngei.\nUSA ah top 10 le top 20 University pawl he i bawm kho dingin kan i zuam. An that deuhnak subject pawl kan zoh cio hna. University of Chicago ahhin abikin Public Policy, Banking, Finance, Economics lei hi kaiter kan timh hna, tiah Salai Elaisa Vahnie a chim.\nThe University of Chicago hi Economics ahcun vawleicung ah a tha bik sianginn a si, tiah mi tampi nih pom a si. Economic theories lei in ‘Chicago School of Thoughts” ti hna hi minthang Professor Milton Friedman te an chuahnak Sianghleirun sang a si.\nUniversity of Chicago hi Economic Science ah Nobel Prize a hmuhmi tambik men lai, tiah ruah a si fawn. U.S. President hlun Barack Obama Foundation Scholars Program zong a tlaitu University a si.\nScholarship kan tuah hnawhchan bik cu Myanmar ram serthannak ah le thanchonak ding caah kan herh tukmi social scientists, policy experts, hruaitu tha tampi chuak kho hna seh ti saduhthahnak he kan tuahmi a si, tiah Pu Elaisa Vahnie nih a chim chih.\nHi Scholarship program ahhin Chinmi zong Master le PhD kai kho ve hna seh tihi kan duh ngai, tiah a chim chap.


AA HRIAMTLAI ZONG AN UM KHO TILO, AA RALBAWI NIH APHUAN CANG – The Chinlung Post\nMarch 24, 2021 admin Kawlram 0\nKawlralkap ralhrang hna cawlcanghnak kongah caan zeimawzat holh lo in a ummi AA hriamtlai hna cu ralhrang ralkap kongah bia an chim ve cang. AA ralkap nih an timi cu ralhrang kawlralkap cawlcanghnak hi kan cohlang kho lo. Cun mipi a thatmi ralhrang ralkap hna cu cohlan awk a ttha lomi an si tiah AA hriamtlai hna nih ralhrang kawlralkap kongah bia an chim cang.\nKawlralkap ralhrang hna nih hramhram in uknak or nawlngeihnak an lakmi cungah Tlangcung hriamtlai hna nih an cohlang hna lo. Cu chungah AA hriamtlai hna zong an i tel cang tiah RFA thawngzamhnak nih a langhter. Mah bia hi AA hriamtlai chungin chimnak nawl angeimi ralbawi Khai Thu Kha nih Reuters thawngzamhnak ah a chimmi asi tiah RFA thawngzamhnak nih alanghter chih.\nKawlralkap ralhrang hna nih uknak or nawlngeihnak an lak hnu ah ramchung mipi hna nih lamzawhnak in duhlonak an langhter. Cu lamzawhnak atuahmi hna cu ralhrang kawlralkap nih minung tampi an nunnak an lak cang hna. Sualnak angei lomi ralhrang ralkap le palek hna nih an thahmi hna cungah tlangcung hriamtlai pakhat asimi AA zong nih an cohlan lonak an vun langhternak hi asi.\nHitluk fihnung taktak asimi cawlcanghnak hi zeitindah cohlan awk cu a that lai? Cohlan awk attha bak lomi thil asi tiah AA ralbawi nih a chimchih. Apeh tthan rihmi cu kannih cu Rakhine miphun lei ah kan dir, kan miphun humhhimnak ah ralttha tein kan tuah peng ko rih lai. Culawng siloin namh neh atongmi tlangcung miphun dihlak caa zongah kan dir fawn lai.\nTlangcung miphun kan hawi le hna sin ah kan dirpeng lai i, raltha tein hramhram uknak lakmi cu kan doh lai tiah apeh chap. Hi konghe pehtlaiin kan theihcio bangin AA hriamtlai hna cu March nikhat ah khan Min Aung Hlaing hruaimi ralkap cozah nih ralhrang an si tilo tiah thanhnak an rak tuah. Curuangah minung tthenkhat hna nih AA cu ralkap lei ah an dir cang tiah thawngpang arak leng. Asinain atu ahcun AA nih mipi cungah an dirnak kong an langhter cang.


Rungcin Zingbiak 2010 Cileh 26\nBawipa, ka thlacamnak cu zihmui bangin\nka cohlanpiak law ka kut ka hlermi cu\nzanlei raithawinak sa bangin ka cohlanpiak ko.\nSalm 141: 2\nBawipa cu thangṭhat u!\nPathian cu a biakinn chungah khan thangṭhat u;\na ṭhawnnak cu vancung ah khin thangṭhat u!\nThil lianngan a tuahmi ruangah amah cu thangṭhat u!\nA sang bik a lianhngannak cu thangṭhat u!\nHawile hna, Rungcin Zingbiak kan tuah ṭhan. Pathian a tthat ruang ah a si i, cu a tthat dongh lo langhter nak zong ah a si. Kan nunnak ah hin Pathian kan ruah khawh lo chel hi a tam kho tuk tawn i achelchel te ah cun lung von ifim i Sertu Pathian von hlam caan ser hrimhrim a hau.\nAziah dah mah hi kan tuah pah ṭheu ti ah cun, Laimi hi vawlei khuaza ah kan um cang i, acheu cu hawi sin ipawl kho lo in mah lawng a um mi aa si. Mah bantuk i pumh nak a ngei lo mi ca tal ah tlawmpal tal Pathian bia le hla an tem deuh nak a si phum ah san a tlai lai tiah a si. Hawi sin i aa pum mi ca tu ah cun mah Rungcin Zingbiak irinh i biakin panh lo ding pangpang a si lai lo; i a si sual ah cun kan tinh ralkah a si lai. Mah lawng zan khua hnu le hawi thawh hlan ti bantuk i kau awk tu a si lai.\nTutan Rungcin Zingbiak zong oidang tawn bang, bia le hla le Baibal caang tete le zuk zohdawh tlawmpal a si ko lai. Ka lung thawh chel kan ti hnga maw, Thlarau i a ka fial chel kan ti hnga dek, mah i ka namchan tawn mi a si ca ah zeizat ka kawlsua manh lo. Hla ngaih pah in ca rel pah si seh tiah hla le bia ichang nawn lengmang in kan chiah.\nMah maivan hmai hi caan ngeih hnathian lio te i zoh ding ah ka'n sawm hna. Pumpak thlacam nak von hmang ta u.\nThil ṭhalo tuah duhnak ka ngeih sual nakhnga lo le\nmiṭhalo hna thil ṭhalo tuahnak ah kaa tel ve nakhnga lo,\nka lungthin hi nangmah nih kham ko.\nNa Baibal a buar maw?\nBaibal Caang Thiim Rel Usi\nFilipi 4:8,9: A donghnak ah ka u le ka nau hna, nan lungthin kha a ṭha le thangṭhat awk a tlakmi thil in khahter hna u: ataktak a simi thil, a sunglawimi thil, a hmaanmi thil, aa dawhmi thil le upat awk a tlakmi thil in khahter hna u. 9Keimah sinin nan hngalhmi le nan hmuhmi kha tuah i zuam hna u, ka chimmi nan theihmi si hna seh, ka tuahmi nan hmuhmi si hna seh, tuah i zuam hna u. Daihnak a kan petu Pathian nih cun an umpi hna lai.\nKolos 3:1-4: Nannih cu Khrih sinah nunnak ah thawh nan si cang. Cucaah Pathian orhlei kam i Khrih nih a bawi ṭhutdan cung i a ṭhutnak vancung khua chung i a ummi thil tu kha nan lung in i seh chih hna u. *3:1: Slm 110:1 2Hi vawlei cung thil hi si loin khika thil tu kha ruat hna u. 3Zeicahtiah nan thi cang i nan nunnak cu Khrih he Pathian chungah aa thup. 4Nan nunnak taktak cu Khrih kha a si i amah cu a langh tikah nannih zong amah sinah cun nan lang ve lai i a sunparnak cu nan i hrawm lai.\n1 Piter 5:8-10: Lungfim tein um u, ralring tein um u! Nan ral Khuachia cu, seh awk kawl ah, chiandeih bangin a vak cuahmah ko. 9Nan zumhnak ah khan fek tein um u law amah cu rak doh u, zeicahtiah vawleicung khuazakip i a ummi zumhnak lei in nan unau a simi hna kha, cu bantuk temhnak cu an ing ve ti kha nan hngalh. 10Sihmanhsehlaw caan tlawmpal nan in hnuah cun, velngeihnak in a khatmi Pathian, Khrih he nan i pehtlaihnak thawngin zungzal a hmunmi a sunparnak i hrawm dingin aan kotu hna nih cun tlinnak an pek hna lai i fehnak le thazang le a fekmi hram bunhnak an pek hna lai.\nHebru 4:14-16: Cucaah kan zumhnak hi fek tein i tlaih ko u sih. Pathian umnak hrimhrim ah a hung lutmi Tlangbawi Ngan kan ngei i amah cu Pathian Fapa Jesuh kha a si. 15Kan Tlangbawi Ngan hi kan santlaih lonak ah kan cung i zaangfahnak a ngei kho lomi tlangbawi a si lo. Kan Tlangbawi Ngan hi kanmah bantuk tein tukforhnak a ing vemi a si, sihmanhsehlaw sualnak zeihmanh a tuah lomi a si. 16Cucaah cun ralṭhat in hmaiah fong u sih law, vel a umnak Pathian bawiṭhutdan cu fuh u sih. Khika ah kan herh lio caan te ah Pathian zaangfahnak le vel cu kan hmuh lai.\nSalm 37:3-5: Bawipa cu i bochan u law ṭhatnak kha tuah u; ram chungah hin um u law him tein khuasa u. Bawipa kha i bochan u law nan lungthli tum kha an pek hna lai. Na nunnak kha Bawipa pe tuah, amah kha i bochan law amah nih an bawmh lai.\nJames 1:5-6: Fimnak a baumi nan um ahcun, Pathian sinah thlacam seh law Pathian nih a pek ko lai; Pathian nih cun ahopaoh kha zaangfah ngai le siang ngaiin a pek ko hna. 6Asinain thla nan cam tikah lung awṭawm lo tein nan zumh hrimhrim lai. Lung awṭawm in a ummi cu thlichia nih a choihmi rili tilet bantuk a si.\nSalm 71:14: Nangmah cungah ka ruahchannak vialte cu ka chiah dih ko lai, nangmah cu kan thangṭhat chin lengmang lai.\nFilipi 4:4-17: Bawipa chung i nan nunnak ah khan i lawm zungzal ko u ti kan duh hna. I lawm ko u, tiah ka nolh ṭhan rih ko lai. Mi vialte sinah nemnak tein va um u. Bawipa cu tuan ah a ra lai. 6Zeithil kong hmanh ah lungrethei in um hlah u. Thla nan camnak ah Bawipa cu nan herhmi kha hal u law nan hal tikah lunglawm tein hal zungzal u. 7Cun Pathian daihnak, minung hngalhnak a lonhtu nih cun, Khrih Jesuh chungah nan lungthin le nan ruahnak cu him tein a chiah lai.\nExodus 14:13-14: Moses nih cun mi zapi cu a leh hna i, “Nan thinphang hlah u! Fek tein dir u law nanmah khamh awkah Bawipa nih zeidah nihin ah a tuah lai kha zoh tuah u: cu a tuah laimi cu hihi a si lai, nihin i nan hmuhmi Izipt mi hna hi zeitikhmanh ah nan hmu ṭhan ti hna lai lo. 14 Bawipa nih nan ral cu an dohpiak hna lai, nannih cu zeihmanh nan tuah a herh lai lo,” a ti.\nTutan hi sermon pa hnih kan ngei. Video pa khat le rel awk pa khat. Video cu Vimeo ta a si.\nKawlram in Vimeo zoh a ngah lo sual ah tiah cabia sermon kan taar cu a si pah.\nAtu tan kan ihrawm ding mi cu Rev. Tha Nei Fai sermon, BCI i a chim mi a si.\nRev. Hre Mang nih web ah a chiah i kan hei chuah ko, nawl hal a hau lai lo tiah.\nPhungchim nan ngaih dih ah hla ngai ta u.\nSermon thar ka kawl manh ti lo i keimah sermon ṭhing ka taar. Chin Internet Ministry nih 2008 kum ah khan an rak ka thiah i mah i cu a si. Keimah hmanh nih ka chim mi ka philh pah cang i a thei cia hmanh nih nan philh cio cang ṭheu lai tiah athar in ka taar ko. A sau pah. Scroll bar tholh nan zuam lo le hika hi click u.\nReady for the master?\nAtang i pangpar hi a um taktak mi a si an ti, Thailand ram ah.\nZoh u law va (vanzuang) a lawh ning hi! Sertu um lo ngaite cun amahte mahti hin a um hnga dekmaw.\nPathian sunpar nak cu thil lianngan cung zong ah aa hngal i, thil hmete cung zong ah a lang.\nCucaah zeicahdah hnipuan kong ah nan lungre a theih? Ramlak i a khomi lili pangpar khi zoh tuah hna ngat u: rian an ṭuan lo, hnipuan zong zeihmanh an i tah lo. 29Sihmanhsehlaw hihi kan chimh hna: Siangpahrang Solomon hmanh kha, kha tluk khan a rum ko nain hi pangpar hna lak i pakhat tluk hmanh hin aa dawhmi hnipuan a ngei lo.\nMt 6: 28, 29\n♫ Vailam Cung In ♫\nPathian thlarau nan thinlung chung ah chum bang izeel ko seh.


US nih UN Security Council a phih (Block) bak ko cang; , China uico (WHO) ruangah vawlei cung ah daihnak a um kho ti lo\nMinak pa (WHO) le Pathian zumtu fakp in a hrem tawntu (China-Xiping) ruangah kan vawlei cu muinak bak ah a kan lut pi thluamah ko cang. UN nih zar 6 chung Coronavirus nih vawlei cung ramkip a buiater lio ah Global Ceasefire ding in UN General Secretary Antonio Guterres nih kalpi a tim i, ruahnak tha tha he timtuahnak an rak ngei. UN Security Council Meeting ah mah vialte cu cei tihnak ngei a si. Donald Trump nih WHO (China uico) nih Coronavirus outbreak thawk bak in information tampi cu langter duh lo in a tu tiang a thup peng tiin a chim\nWHO cu China lih le hrawkhrawl in thil tuah (blame game) ah a lut lio a si. China nih Global Ceasefire resulotion ah WHO nih a tuah sual mi langter chap si se tiin fakpi in WHO cu mual an photer than, Mah bantuk in China nih WHO cu Game (lentecelh) hmangtu in a hmang tthan caah rian ttuantu pawl an khuaruah a har bak cang. French Diplomats pawl nih resolution ah UN Specialized health agencies chap ding in an duhnak an langter tthan hoi. Cu lio ah Russia nih thil pakhat a vun chuapi than hoi, mah a vun chaupi mi cu US nih Iran le Venezuala a hremnak kong cei ve si seh tiah a vun chuah pi tthan hoi\nGlobal ceasefire resolution an cei lio ah, US, UN Mission cu zeihman chim lo in daitein a um. A hnuah Spokesman of US mission; US nih kan duh ning ah cun UN Security Council tonnak nih Ceasefire lawng maw kan cei lai tiah kan ruat lio ah, natein thil dang dang nan vun chap tthan. Global ceasefire ngei ding ah cun aho poah nih Coronavirus dohnak ding caah thil thup lo (Transparency) tein thil a sining bantuk in langter le zumtlak (Relliable) Data kan langter a her, a cheu nih thil tampi langter duh lo in thil nan thup ruangah mah bantuk in rian ttuan cu kan duh lo, mah bantuk rian ttuannak ah kan nih tel duh lo. Lih le Hrawkhrawl lawntein thil nan tuah caah kan duh lo tiin UN Security Council meeting cu zeihman ceikhawh lo in an phih. Source- Theguardian\nBe the first to comment on "US nih UN Security Council a phih (Block) bak ko cang; , China uico (WHO) ruangah vawlei cung ah daihnak a um kho ti lo"


RALKAP PAKHAT NIH HAKHA A HAWI LE RALKAP PAHNIH AKAH THAH HNA – The Chinlung Post\nRALKAP PAKHAT NIH HAKHA A HAWI LE RALKAP PAHNIH AKAH THAH HNA\nHakha Vuanci Quarters in i Kah Thawng a Thang.Hakha khua, Hniarlawn lam lei ah a ummi vuanci quarters hrawnghrang in tu zaan sml. 6:45 hrawng ah meithal puah thawng voi tam nawn a tang i ralkap pawl anmah le anmah an i kap, tiah upa pakhat nih a chim.Meithal puah thawng a than hnu in Ambulance pakhat zong cuka lei ah cun khulrang in a kal i sml. 7:40 hrawng ah cu Ambulance cu a rak kir tthan.\nRalkap pakhat nih a ttuan hawi ralkap pahnih meithal in a kah hna hnu ah amah tein aa kap ve. A kahmi hna pahnih cu a hmun ah an thi. Amah tein aa kapmi hi a hliamhma a fak ngai. A thih lai le a nun lai a fiang lo,” tiah upa pakhat nih a chim. Credit: The Chin Journal\nTuandeuh Sining: Hakha Vuanci Ing-Ya ah kahdohnak a chauk Ralkap 3 an thi.Hakha Vuanci Ing-Ya kiangkap April 23 zaan suimilaam 7:30 tluk ah ralkap le ralkap an i kap sual i ralkap minung 3 an thi tiah kan theih. Hi kong he pehtlai in a kiangkap um mi pakhat nih, “ An meithal thawng hi lai meithal thawng a si lo.\nA hmasa kan thawng kan theih ning ah midang he an i Kap tiah kan theih nain si dawh a si lo. Ralkap meithal thawng a si. Anmah le anmah kha minung i palh in an i Kap sual lai tiah ruahdamh a si. Thawngpang fiang in kan hal cuahmah lio hna. Atutiang kan theih ning ahcun Ralkap minung 3 an thi,” tiah DVC ah a chim.\nHakha Ralkap le Palek cu Zaan suimilam 8:00 hrawng ah minung 30 tluk Cozah Zung hmai ah an um i khuachung le khua kiangkap ah checkhlatnak tuah an timh tiah thawng kan theih. Biakilh: Thawngpang fiang kan hlat cuahmah. Tlamtling deuh in thanh kawh kan i zuam lai. Credit: Democratic voice of Chin- DVC\nHAKHA AH KAHDOHNAK A CHUAK, RALKAP PATHUM AN NUNNAK ALIAM\nA HOHMANH LAU HLAH UH, HAKHA THILCANG KONGAH PU NSA CHIMMI


US thimnak ka cuan!US thimnak cu thim hlan in thim lio in thim hnu tiang a buai ko hi teh! – Hakha Cherry\nUS thimnak ka cuan!US thimnak cu thim hlan in thim lio in thim hnu tiang a buai ko hi teh!\nUS thimnak kong zei a thei huaha lomi hmanh pei thimnak hmanthlak zoh in nihchuak phun, thinphang phun le ingpuang phun in kan um cu!\nBBC, CNN, VOA, Foxnews, American voices, C Span, Washington Post, etc te pawl cu um rih seh, Lai media cheukhat, cu nak hmanh in an comment mi rel ah phu hrut tiah nihchuak mi he, holh chia biachia kha he, ttanhmi a ngei mi poh nih an ttanhmi a ttanh kho ve lo mi phomh soisel le thlaknak dingah doh cio an si hna! Ttah lak ah nihchuak phun in ka um rawh!\nUS Kum tam pi thimnak a tuah cang mi hna democracy ram ai timi ram nih hi tluk in a buaimi hi cu Washington Post nih a langhter bang tuanbia lak ah a muichiat biknak a muih bik caan a si ko! Capitol Hill buainak ah BBC nih pa li an thi! Minung 50 leng tlaihkhih an si! Hliam hma tuar mi tam pi um dawh an si! US thimnak limhang a zor cikcek!\nKawlram thimnak hi buai seh law ralkap chia kha ee vei ee an ti lai cu mu! Nain zei pipa a buai tuk lem lo! Kawl ram hi iteining a fah tuk ca ah a si kho men, buai an ngamh lo ca zongah a si kho men! Zei si hmanh ah thimnak kongah US thimnak nakin Kawl ram thimnak ah free and fair a um deuh ti a langhter!\nKhat lei ah US thimnak buai lio ah kan Pu Kim Jong-un te, kan pu Xi Jinping le kan Pu Vladimir Putin te pawl hi mirh nawn tein an um nge nge kho men! Hehe\nJanuary 20 hlan tiang cu buai cur um dawh! Trump pianthar timi zong thar than lo khawh, Biden pialsual zong pial sual lo khawh phun in a um ko rawh hi teh!Um har phen ah! Credit-Ca Cung Bik\nJoe Biden cu 46 nk US President Dingin Hluttaw nih a Fehter


Vom Sumh 6 Lak In A Pasal A Chanhchuah Tu Nu Raltha Pi Zonunthari An Pa A Chanh Ning Cu A Idia Tha Bak Ve A Men Loh – Onlinenungak\nVom Sumh 6 Lak In A Pasal A Chanhchuah Tu Nu Raltha Pi Zonunthari An Pa A Chanh Ning Cu A Idia Tha Bak Ve A Men Loh\nMizoram Mamit District Kawrthah khua pawng K.Sarali khua ah Pi Zonunthari ( kum 50 ) nih a pasal Pu Bhriso ( kum 59 ) cu vom lak in a nunnak a chanh tiah thawngtheih a si. An lo lei ah ngatlai ding in an kal i, Vom lian taktak mi sumh 6 nih an pa cu ruahlo tuk in a van zuanhnawh colh i a zawnh colh ko. A pa nih cun, nam ai ken mi in a rak tuk ve ko nain, Vom nih cun, a tengh colh i, a keng, a lu a hmai ti bantuk cu a kheuhpiak dih. Culio ah cun an nu Pi Zonunthari nih pe 30 hrawng hlat i a um nak in, a rianran nak in a van zuanhnawh i Vom cu a hnulei in a tuk chih ve.\nVawi 20 hrawng bak duh chung in vom cu a thuat chih len i vom zong nih a celh bak ti loh si lai, a um nak hmun in rul lei ah a va zam diam ve. Pi Zonunthari nih cun a rianran khawh chung in anpa a thihnai chuak mi vialte cu a hnawhpiak dih hnuah inlei ah cun a tlunpi colh. An khua in sizung a tha mi a neih cem nak Kawrthah sizung ah vom nih a seh mi mi an pa hliamhma cu an thitpiak. A hnar le a Mit cu Kawrthah sizung i an thit khawh lo ruangah Aizawl pituh sizung panhpi a si i cu ka ah cun an va thitpiak.\nMarch 8 ah khan an thitnak hri pawl cu an phoihpiak i tu ahcun Pu Bhirso zong a damtha tuk cang. February 18 i thil cang mi a si i a pasal a dam cak hnu March 19 lawngah nu raltha Pi Zonunthari konglam vialte cu media aah langhter a si.


Deuteronomi 20 (Deuteronomy 20)\nRaltuknak Kong Phungbia\n1“Nannih nih nan ral hna doh awkah nan kal i, rang hna le rangleng hna le nanmah i nakin a ngan deuhmi ralkapbu nan hmuh tikah, nan ṭih hna lai lo; zeitintiah Izipt ram in an chuahpitu hna Bawipa nan Pathian kha nan sinah a um. 2Cun raltuknak hmun kha nan phak dengmang tikah tlangbawi kha hmaiah a ra chuak lai i 3mizapi sinah cun, ‘Maw Israel, thei tuah u, nihin cu nan ral doh awkah raltuknak hmun cu nan phan dengmang cang; nan lung der hlah seh, ṭih hlah u, a ther zong ther hlah u, anmah kha ṭih hna hlah u; 4zeitintiah teinak cu in pek hna awk le nan ral cu in dohpiak hna awkah nannih sinah a kalmi cu Bawipa nan Pathian cu a si,’ tiah a ti lai. 5Cun bawi hna nih cun mizapi sinah cun, ‘Inn thar a sa i a pechan rih lomi nan um maw? Cu pa cu a inn ah kir ṭhan seh, raltuknak hmun ah a thih sual ahcun midang nih an pekchanh sual lai. 6Mitsur dum a ser i a theitlai aa nuamhpi rih lomi nan um maw? Cu pa cu a inn ah kir ṭhan seh, raltuknak hmun ah a thih sual ahcun midang nih an i nuamhpi sual lai. 7Nupi a ham i a ṭhi rih lomi nan um maw? Cu pa cu a inn ah kir ṭhan seh, raltuknak hmun ah a thih sual ahcun midang nih an ṭhit sual lai,’ tiah an chim lai. 8Cun cu hleiah bawi hna nih cun mizapi sinah cun, ‘Thinphang le lungder nan um maw? Cu pa cu a inn ah kir ṭhan seh, a hawile lung zong kha amah lung bantukin a zor sual lai,’ tiah an chim lai. 9Cun bawi hna nih cun mizapi sin bia chim cu an ngol tikah, mizapi hna lu ah cun haotu chiah an si lai.\n10“Doh awkah khua nan hei naih tikah remnak kha nan pek hmasa hna lai. 11An lehnak hna cu remnak a si i nan sinah aa hun ahcun, cu chung i a ummi mi vialte cu nan caah hnekmi rian a ṭuantu an si lai i an in rianh hna lai. 12Sihmanhsehlaw nannih he remnak kha a ser lo i an doh hna ahcun, nannih nih nan kulh lai; 13cun Bawipa nan Pathian nih nan kut chungah an pek hna tikah, khuachung pa vialte cu nam in nan sam dih hna lai, 14sihmanhsehlaw nu le ngakchia le saṭil le khua chung i a ummi thil dang zeipaoh, cun a hranchaw vialte zong cu nan ca i hranchaw ah nan i lak hna lai; cun Bawipa nan Pathian nih an pekmi hna nan ral hna hranchaw cun nan i cenh lai. 15Hika i a ummi miphun hna khua a si lomi, nan umnak in lam hlapi ah a ummi khua vialte hna cu, cu bang cun nan tuah hna lai. 16Sihmanhsehlaw Bawipa nan Pathian nih ro caah an pekmi hna, hi miphun hna khua chung tu ah hin cun, thaw a chuahmi zeihmanh a nung in nan zuah lai lo, 17sihmanhsehlaw Hit mi hna le Amor mi hna le Kanaan mi hna le Periz mi hna le Hiv mi hna le Jebus mi hna cu, Bawipa nan Pathian nih nawl an pek hna bangin nan hrawh cikcek hna lai; 18zeicahtiah, annih nih an pathian hna biaknak ah an tuah tawnmi thil fihnung hna cu an in cawnpiak sual hna hnga i Bawipa nan Pathian cungah nan sual sual hnga.\n19“Khua pakhatkhat cu caan saupi nan kulh i lak awkah nan doh tikah, a thingkung hna cu hreitlung i haunak in nan hrawk hna lai lo; an thei cu nan ei hna lai, sihmanhsehlaw nan hau hna lai lo. Lo chung i thingkung hna cu minung maw an si i nannih nih nan kulh hna lai cu? 20Rawl caah a si lomi thingkung a si ti nan hngalhmi thingkung bel kha nan hrawh hna lai i nan hau hna lai i, nannih he aa domi khua kha a tluk hlantiang a kulhnak ah nan hman hna lai.


Hakha Christian Ministers’ Fellowship (HCMF) le Ralkap State Administrative Council (SAC) Tonbiaruahnak – Hakha Cherry\nTutan cawlcangh nak ah Kan Pastor te nih an thla in an kan huh, an kan chimkan caah an cung ah kan ilawm i kan hna zong a ngam khun. Khuazing Pathian nih kan duhnak kan theih piak hram ko seh.\n(February 16 i an iton biaruah nak record zong kan rak thlah than te lai)\nCaan: 1:00 PM Ni: 28 Feb 2021Hmun: HBA Hall Ralkap SAC lei nih biapi chimmi:\n“Ralkap in palai SAC lei nih cun nannmah [Pastor te] nih tuanvo la [cang] hna u, nan fale cawnpiak hna u, cunglei in nawlpekmi tampi a ra cang. Leng chuah in lam zawh ti hna hlah seh! Hmun dang bang hmalak a herh sual cun, thil dawh lo le nuam lo a chuak kho…” timi hi anmah lei biapi an chim a si.\nPastor te biapi chimmi: Nan fale hi control hna u nan timi hi kan tuah Khawh lai, Kan tuah lai tiah Kan in Kam kho hna lo. Cun, Kanmah Nih Kan fial mi hna an si lo. Minung an i thek dih hnu ah, tlai hna Hlah u. Civil servant pawl zong zaan ah va leng in va tong hna hlah u. Cucu, tlerh Khawnh a si caah Kan Duh lo. Kap hnih in non-violence a si ding Kan Duh.Hakha Christian Minister’s Fellowship (HCMF) lei in bialehnak an tuah mi chung in, a biapi deuh mi le an chimmi chung in kan lak khawh tawk mizpi sin ah kan hun in hromh hna. [Hihi Official Record a si lo, Meting chung le zapi sin ah biachim nak an ngeih mi chung in a tawinak in hun tial mi a si]\nHCMF lei in biachimtu upa an i thiah mi chung in minung pathum nih a tanglei bantukin an chim;\nRev. Za Khar:1. Kan fale an hmailei (future) a rawk bantuk a si caah kanmah lawng silo in, nanmah zong nan theihthiam hna a hau. Ngakchia cu mah inn hmanh ah meh kong ah nuar hmanng mi a si. Cucaah, kan hmailei a rawk tiah an i ruah mi chung in an duhnak an langhter mi, an un mi a si caah nanmah lila nih nan theihthiam hna ding biapi.\n3. Atutan thil a cang mi hi, Hakha sinak lawng in nan zoh lo ding le Ramkomh ning in kan zoh piak u. Cun, [nizaan a cang mi kong ah] kan Biakinn Hmun HBA Compound hi, a hlan [kum 100 a rau cang mi ah] Ram ngeitu sin in Khrihfa nih kan hal mi, man khiah mi tein pek in ngah mi a si. Hopoah caah Kan on mi a si ko. Nain, nan kan upat piak ding ka duh.4. Nan kan ton caah kan i lawm ko, nain tuanvo kan in Pek hna tiah nan ruah lo ding a biapi. Nan theihthiam ding biapi. Remdai tein lamzawh hi cu nan theihthiam ding caah biapi ngaingai.\nRev. Dr. Henry Siang Kung :1. Remdai le buaibainak um lo Non-violenc tein cawlcangh hi kan duh. Kan fale nih zeitluk an in Nam hna zong ah, theihthiam ko hna u. 2. Tulio an tuah mi lamzawh in duhnak langhter an tuah mi kongkau ah, biaruahnak in an zawh caan tbk. “a caan tawiter, silo ah lam dang deuh kawlnak” in biaruah ah a tha.\nRev. Ngun Thawng Mang:1. Remdaihnak kan duh bang in, Dinfelnak le Dingthluk Lairelnak (Justice) zong a duh mi dan si. Kan dirpi mi zong a si. Kan dirhmun cu Justice kan dirpi mi hi a si. Cucaah, mizapi nih nawlhalnak le fialnak ruang ah, hriamtlaih phu hnih karlak ah tlangtlatu sinak dirhmun kan rak lak i, kum 1996 thawk in CNF/A le Ralkap karlak ah cawlcang mi zong hi Pastor te kan rak si. Cucu, remdaihnak (peace) kan duhnak le dingthluk lairel (justice) kan duhnak ruang ah, Pastor te hi rak kan hruai u an ti caah kan rak dir. Nihin ni tiang a kal i NCA minthutnak tiang kan rak kalpi hna. Nain a tu tiang cu a dai lo. Remdiahnak kan duh ruang ah a rak dirmi [kan] a si.\n5. A donghnak ah, Media role: Media nih an tuah ding mi cu a cang cuahmah mi kha a can ning tein hlathlainak tuah a si. Cucu, an rian in mizapi sin ah thawngpang dik le thawngfian a um khawhnak hnga thawng zamh nak an tuah mi le thawng an thlah ruang ah nan tlaih hna. Hihi anmah an rian an tuah mi a si. Cucu, media zulhphung he a rian a tuah ko mi cu, Ziah nan tlaih? Tlaih awk a si maw? Cucu nan ruah deuh a hau!\nA donghnak:Rev. Nawl Cung Lian Caan pek in nan rak kan ton caah kan i lawm. Nan tlaih hnik mi hna kong kan theih. Kan theih ning ah, an hruaitu pawl nan tlaih ding mi cazin (list) nan khawmh, cuchung ah Pastor mino cheukhat nan cazin ah nan khawmh mi hi a tha lo. A taktak ahcun, Pastor/Mino deuh hi hruaitu zong an si lo. Cun, atulio mino [duhlonak langhter mi] zong hi hruaitu an ngei lo.\nAmah le Anmah a tlangtla mi le a hruai mi an si. Nan tlaih hna ahcun thil tha lo chinchin a chuak kho. Cun, atuhi tam deuh cu Mino an si bang, nanmah lei in hramhram tukvelh, hriam hman (violent) le tlaihkhih nan thawk a si ahcun, Mino cu hi nak hin an hrang kho. Nanmah hi nan biapi ko. Nanmah nih nan thawk lo ahcun, Mino pawl nih rikhiah (Limit) an i chiah mi an lonh ve lai lo. Nain, nanmah nih nan thawk sual ahcun, an ri an lonh khawh ve caah tihnung chinchin. Cucu, thil tha lo a chuak kho ding mi a si. Nanmah ca zong tha lo, kanmah ca zong a tha lo tikha theihter le a donghnak ah chim ka duh.\nHi tonbiaruahnak a dih bak ah, Hakha Times CEO Lal Awmpui le Methodist Pastor Rev. Ngun Tum Lian an rak thlah hna. A cunglei hi meeting chung siseh, zapi sin ah chimmi chung in mizapi theih a herh bak tiah kan ruah caah a tawinak in tial chin than mi a si.Credit-Salai Bawi Lian Mang\nCNF/A hi milu thazaang zong ader deuh rih, hriamnam thazaang zong ader rih tik ah tuantuk ah cawlcanghter atha lo.\nKalaymyo Palik Meithal Kahnak Ah Laipa pakhat Salai Joseph Thang hliamhma a pu.


Min Aung Hlaing A Zer Ning Hi,CNN Palai Rangon A Rak Phanh Bak In,Ral Kap Hna Cu An Dai Dup Ko.A Ruang Cu? – Chintanbo\nCNN News reporter senior le ralttha tuk mi, Clarissa Ward cu kawlram hralhrang hna cawlcangh ning zoh ding in,rangon khuapi a rak phanh i, a rak phanh hnu tlawmpal ah cun Rangon khuapi chung cu,zeidah lawh li tiah zoh ding in a chawk i, sihmanhsehlaw, ralkap pakhat hmanh hmuh ding an um lo ti si.\nReporter Clarissa hi kum 41 a si cang i, a pasal Philip Von Bernstorf he fa 2 an ngei cang. amah hi United Kingdom i a chuak mi asi nain,a tu-ah cun USA New York ah an chung kgar in an um tiah theih asi. Hi bantuk in ram buainak, Yemen,Iraq,Afghanistan,le Syria ram te hna zongah vawi tamtuk a rak kal bal cang i, thongpang a theih mi hna cu fiangfai tein,USA Cozah sin ah a rak pek lengmang hna tiah theih asi fawn.\nA rian ttuan a tthat tuk caah,Cozah lei zawng nih laksawng tamtuk an pek tawn mi asi tiah theih asi.A tu-ah hin kawl ram a buaituk caah,ram dang hna nih cun,an mi le fa hna cu an ram leiah kir dih dingin an ti hna lengah,kawl ram chungah tlawng tilo ding tiangin an ti dih hna. sihmanhsehlaw CNN palai nu nih cun,a nun nak thap bak in,kawl ram chungah a rak luh tik ah hin, fak a hloh a ngai ngai ko.\nHi lio ah hin, Min Aung Hlaing le a party hna nih cun, fim an ni cuh i, mipi hna cu,thlakhat chung kan nin kap hna lai lo tiin ni hin ah khan thong an thanh cang. Hi CNN reporter a rak nak sual lam cu,kawl ram ralkap hna umtu ning le an cawlcangh ve nak hi, vawlei cung mipi theih le ramkip theih in puandingin a timh mi asi. MIn Aung Hlaing Ralkap hna nih hin, zeitik tiang dah an zia hi an ni thup khawh lai ti cu rak hngak rih ko u sih.\nCredit : RFA /CNN\nZei Ti Ttha Cei Cang Ko Hna Seh : CRPH Nih An Rak Chim Cang Bang In,2008 Phung Hram Pi Cu, A Hram In An Phongh Dih Cang.


Khah rak rel cio uh zeithei lo in au khuang ti hlah CNF nih post ngah an ti ca ah ka post mi si – The Cherry Par\nKhah rak rel cio uh zeithei lo in au khuang ti hlah CNF nih post ngah an ti ca ah ka post mi si\nKan chin miphun vial te chim awk a tha lo mi bia ka khat te kan chim hna.ralkap kong hi a chung lei thil um tu ning hi mipi nih theih awk a tha lo mi tampi a um. Ralkap riantuannak kong hi 100 chung ah 30 long hi mipi nih theih ding mi asi. Nain Kan chin miphun nih nan riantuannak a lang lo tiin tamtuk vuivai bia nan chim a tamtuk cang. CNF/A kan thiltuah pakhat ka chim lai. Kan hnu Thla chung ah KIA nih laiza pawng kawl ralkap sakhan a nganpi an lak ah khan CNA minung 90 kan i tel ralhmai ah a lut hmaisa bak mi CNA kan si kha mipi nih rak theih ve cang Uk. Kan chin ram ah ral thawh a herh maw herh lo kong hi tampi tuahtan bu tein rian kan tuan zungzal.\nTlangcung hriamtlai nih CNA hnu an kan chit bal lo. An bochan mi CNA kan si Ve ti hi chimh ka duh..kan Chin miphun hna Zaangfah tein CNF/A sin ah vuivai bia tamtuk nan chim lo hi a biapituk caan asi.Lam hruaitu G P S or direction aa palh lo ding a biapituk.Kan miphun him nak ding ah Tlangcung hriantlai vial te nih sungh zatlaknak an rak tawnnak le an rak i palnak vial te hna khi a cawng mi CNF/A dakaw kan si.Mipi kan in dawttuk hna. Kan in bochan tuk hna. Ka tial mi hi lih pakhat hmanh aa tel lo. Credit: Van Khua\nRelchap, CNF/A kong ah theih ding: 1. CNF/A cu hriamnam a tlai mi Buu/ralkap an si. 2. Social media cungah tamtuk in CNF/A peihtleihnak le bomhnak kong zong hi langhter deuh lo ah a tha bik rih. 3. Kan mah hmanh nih social media cung in an cawlcangh ning kan thei khawh hna ahcun kan mah nak in a zir deuh mi kan ral ca cun a fawi tuk ngamsam khi an si cang cuh! 4. CNF/A nan/na bomh thawng in nang mah duh ning poah in kal hna seh ti phun lungthin cu kan ngeih awk a si lo. 5. Kan ralkap cu kan mah nak in let tampi in ralrin a hau mi an si. An cawlcangh ning hi palh a ngah lo mi dirhmun ah an um hi theih piak hram hna uh sih.\n← An lung dongh lei a panh cang\nHakha ah Ralkap Tuahmi Sianginn Saya/mate Training ah Minung 40 Hrawng an Kai →


President Trump nih Myanmar ram caah a thil tuahmi cu thangthat ngai a si. President thiltuah mi lakah a tha bik a si lai an ti\nVawlei raltuk voithumnak a tlung lio ah mah bantuk in President Trump nih Kawlram caah thiltha a tuah mi cu thangthat a si ngai. Vawlei raltuk ka ti ruangah hriamnam raltuk si ti lo in vawlei ramkip nih atu lio zawtnak CCP Virus hi an doh dih i, teikhawhnak lam an kawl cio.\nVawlei cung ram tampi nih China cu an huattuk cang i, a hlei in USA nih China hi zeitin dah dantatnak ka tuah lai tiah lam a kawl lio a si i, cu ve bantuk in ramdang zong nih China cu soisel le thangchiat lio a si. Vawlei cung technology a sangtuk caah hriamnam hmangah raltuk cu a hartuk cang lai i, an ngam tuk lem ti lai lo ti khi si cang\nUS President Donald Trump nih myanmar Ambassador caah foreign ministry tangah Asia lei ah ttuanvo laktu hruaitu lakah Thomas L Vajda cu a thim ding in a chuahpi. Mah hi zeidah a si tiah VOA Burmese rian ttuantu nih Amabassador hlun Priskilla Clip an hal mi cu, “Myanmar ambassador caah President Trump nih Thomas L. Vajda a thim mi hi President Trump nih a caan lio ah a thiltuah tha bik a si lai” tiin a leh\nAmah hi kum saupi Yangon ah USA Embassy ah rian a rak ttuan cagn mi a si. Thil tampi myanmar kong a nghal mi a si. President Trump nih amah a thim mi hi a caan lio ah a thil tuah tha bik le sunglawi bik a si lai tiah tiin a chimchap.\nMyanmar ramchungah US policy hi a tambik cu Myanmar ah USA embassy in ser mi le timtuahnak ngei mi a si, Cucaah Myanmar ram chungah USA Embassador hi a biapi tuk mi a si. USA ambassador a nih myanmar ram a dawt i thil tampi policy a ser ah cun Myanmar caah thiltha tampi a chuakpi ve lai ti kha fiangtein a lang. Mah bantuk in President Trump nih kawlram dirhmun a thei ngai mi le thil policy a ser khaw ding mi caah a thim mi hi kawlram caah cung a suanglawi tuk mi le thluachuah bak a si. Credit:VOA Burmese, 7 May, 2020.The Tahan Post\nBe the first to comment on "President Trump nih Myanmar ram caah a thil tuahmi cu thangthat ngai a si. President thiltuah mi lakah a tha bik a si lai an ti"


***Vakok.Lian***: America President Obama nih 2010 kum ca refugee lak ding minsen thutmi kong ah Pu Zo Tum Hmung le Faiceu biaruahnak\nAmerica President Obama nih 2010 kum ca refugee lak ding minsen thutmi kong ah Pu Zo Tum Hmung le Faiceu biaruahnak\nFaiceu: Atu hi American President Barack Obama nih Refugee kong ah minthutnak a ngei cang ti a si i zeizat sat dah 2010 ca ah hin lak a timhmi a si?\nPu ZTH: A si, September 30, 2009 ah a min a thut. 2010 kum caah ralzaammi vawleicung ramkip in 80,000 lak aa tim. Mah 80,000 hi a tam bikmi lak ding (ceilings) tiah a ti. America ramchung a phan taktakmi (actual arrivals) tu cu hi zat hi a si lo kho men.\nFaiceu: Zeiruang ah January siloin September thla ah hin a si?\nPu ZTH: America ah acozah kum (fiscal year) hi October in aa thawk. January a si lo. Kum dongh zong September thla dih a si. December thla dih a si lo. Cucaah September thla dih 2009 kum hi 2009 kum caah kum dih a si. 2010 kum thar cu October 1, 2009 ah aa thawk cang. Cucaah September thla dih ah a min a thut hi a si. President hlun George W. Bush kha cu October zarhnihnak hrawngah a thut tawn. A hnu deuh kan ti lai cu.\nFaiceu: Cu ti a si ah 2010 hi zeitin a si kun lai.\nPu ZTH: 2010 kum cu October 1, 2009 in a thawk i September 30, 2010 a dong lai. Faiceu: Hi min a thutmi lak ding hi zeitindah a then ning a si? Min an thut ningcang, thil sining hi zaran mipi nih kan fian khawh dingin na kan chim kho hnga maw?\nPu ZTH: America acozah nih ralzaammi lak ding a ti tikah kumkhat caah hi zat hi ka lak lai tiah president nih bia a khiah (presidential determination ti a si). Cucaah 2010 kum caah hin 80,000 lak ding a ti tikah hin vawleicungpi kha region in a then hna. Cu hna cu: Africa, East Asia, Europe and Central Asia, Latin America and the Caribbean, Near East and South Asia.\nFaiceu: Kannih Kawlram mi hi tah an thenmi lakah zeiphun ah dah kan i tel?\nPu ZTH: Kawlram mi hi East Asia chungah aa tel. 2010 kum caah 17000 lawnglawng lak aa tim cang. 2009 kum ahcun 19,850 nih America an phan. An tam ngai. Cucaah 2850 in a thumh ti khawh a si.\nFaiceu: Zeiruangdah kanmah lei hi a thumhning a si?\nPu ZTH: Africa lei tam deuh lak a timh caah a si. 2009 kum ah Africa leiin ralzaammi 9,669 a lak hna. Kumthar 2010 kum ahcun 15,500 lak aa tim cang.\nFaiceu: An kan lak dingmi zat hi 17,000 na ti maw cu?\nPu ZTH: A si. Kumthar caah 17,000 lak aa tim. Hi chungah Kawlram mi a si lomi tlawmpal an i tel lai. Cun, hi chung ahhin 2009 kum i a pom cangmi America a lut rih lomi 2700 reng lo an i tel chih. Cucaah mithar hi cu 14300 hrawng an si lai. Mah chungah hin Thailand lei khi kum dang bantukin biapi deuh in a ruah rih ko hna lai, tiah ka ruah.\nFaiceu: Thailand lei hi biapi deuh in a chiah tinak maw a si hnga?\nPu ZTH: Aw, si bak ko. A si awk zong a si. April thla 2009 kum tiangah Thailand i UNHCR nih a lakmi Kawlrammi cu 117,000 an si. An tam taktak. Tahchunhnak ah 2009 kum ah Malaysia lei in 5300 hrawng lawnglawng a lak. A tangmi cu Thailand lei khi (tahchunhnak ah Karen le Karenni le adangdang) an si. Tukum zong hi ti luanning deuh in a kal rih ko lai, ka zumh.\nFaiceu: A lak dingmi hi kan hnu kum nakin a tlawm deuh tikah Malaysia ralzammi nih hin tah zeitlukdah kan tem khawh ve lai?\nPu ZTH: Na biahalnak hi a tha tuk. Mah hi biatak tein ruah a hau cang. 2009 kum ah khan Malaysia in 5300 reng lo a lak. Hi chung ah hin Chin miphun cu 4400 hrawng an si. A tangmi cu Kawlrammi miphun dang an si. Tukum cu 4400 nak in a tlawm deuh cang lai tinak a si ko.\nFaiceu: 5300 hi khoika zawn ah dah a telmi a si?\nPu ZTH: East Asia chungin a lakmi 19,850 chung ta a si. Tukum hi 17000 lawnglawng lak aa timh tikah cun Malaysia lei in cun a tlawm deuh ngai cang lai tinak a si. Malaysia lei in a lak zat a chim lonain ruah damh khawh cu a si ko, nikum nakin a tlawm ngai cang lai.\nFaiceu: A si ah tah, a lakmi chungah hin Chin maw kan tam deuh lai miphun dang dah? Malaysia cu Chin caah kan i ruah.\nPu ZTH: Nikum a lakning zoh tikah 80% cu Chin a si i, 20% hrawng hi Chin a si lomi Shan, Karen, Kachin le adangdang hna an si. Tukum cu Chin a si lomi tam deuh a lak cang men hna lai ka zumh. Cucaah Chin a lak ding a tlawm deuh lai tinak a si fawn. Faiceu: Chin a si lomi tah an tam ve maw, Malaysia ah hin?\nPu ZTH: June thla 2009 kum tiangah 49,852 an si. An tam ngai. Ram dangmi tampi an um ve.\nFaiceu: Zei ruangah dah mobile registration hi tuah dih a kan timh?\nPu ZTH: Hihi cu ramthumnak kal ding ruangah a si theng lo. Malaysia ah him tein um khawh ding hi a si bik. Palik le Rela nih tlaih lo dingin.\nFaiceu: Ramthumnak kalnak kongah kal than u sihlaw, 2009 kum lakhnga dingmi a la dih fawn lo. 2010 kum hi tah a la dih kho lai maw?\nPu ZTH: America ram nih ralzaammi a lakning tuanbia zoh tikah ka lak lai tiah a tining in America ramchung an phan dih kho tawn lo. Tahchunhnak ah 2009 kum ah hin 80,000 ka lak lai tiah president Bush nih min a rak thut. Asinain, a phan taktakmi cu 74,652 lawnglawng an si. 2003 kum ah lak ding a timi 70,000 a si. Nain, America ramchung a phan taktakmi cu 28,422 lawnglawng an si. 2002 kum hoi hna kha cu buai he a si tikah lak ding a simi hmanh hi 36,500 lawnglawng a si. A phan taktakmi cu 27,119 a si. An tlawm ngaingai.\nFaiceu: Thailand ah tampi an um ve i khi hna nih tah zeizatdah an hmuh khawh ve lai?\nPu ZTH: 2009 kum ah khan a zapi a lakmi cu 19,850 a si. Hi chungah Malaysia lei in cun 5300 hrawng lawng an si. Thailand lei cu 75% reng lo kan ti lai cu. Phundang in chim ahcun Malaysia lei cun 25% lawnglawng a lak tinak a si. Kumthar zongah hiti hin a si rih lai, ka zumh ko. A zapi 17,000 lawnglawng a si cang fawn. Mah chung ah hin mihlun 2700 aa tel fawn. Mithar cu 14000 hrawng a si tinak a si lai.\nFaiceu: Malaysia lei ah kal than ko u sihlaw, cu zat lawng Malaysia ah lak ding a si tikah, kan hnu kum lak dingmi zat hmanh kan kal khawh lo tikah, hi tah zeitin an kan tuah lai?\nPu ZTH: Mah bak hi kan dirhmun taktak cu a si. Obama nih 2010 kum caah a min a thut cang caah zeitihmanh in hi naktam in lak dingin hal awk a tha ti lo. Cucaah a palhmi hnabeisenak ngeih ding a si lai lo.\nFaiceu: Cuti a si ah kan nih Chinmi hi tah tukum 2010 ah zeitlukdah kan i tel khawh lai?\nPu ZTH: Nikum ah 4400 hrawng a si, tukum cu hinak a tlawm deuh suaumau lai tiah ruahdamh khawh a si ko. Norway, Denmark, Sweden, Canada ram hna nih tam an la fawn ti lo.\nFaiceu: Chinmi Malaysia ah hin 30000 in 40000 kar kan um lai tiah ruah a si tikah rat a timmi caah ruah channak a um lai maw?\nPu ZTH: Um bak hlah! UNHCR phung le phai theih lo hmanh ah kanan tuak in tuak ding a si ko cang. Lak dih timi cu a si kho hrimhrim lo. Ka chimmi hi palh ning law ti ka duh. Ka palh lai ka zumh fawn lo.\nFaiceu: Atu registration a kan tuahmi hi tlai khihnak luatnak ca menmen lawngmaw a si lai?\nPu ZTH: UNHCR phung le lam ah a sang bikmi cu ralzaammi himnak (protection) pek hi a si. Cucaah tlaih khihnak in luat ding hi aa timh hrimhrim awk a si.\nFaiceu: Cuti ruahchannak a um lo a si le a um ciami hna caah tah ramthumnak kal ding hi tah i benh tibantuk hi zeitin?\nPu ZTH: Benh zong benh lo zongah a si kho lo. Benhmi le benh lomi aa khat ko. A kalmi zat tiin minung lurel in tuak a si. Cucaah benh nak cun Kawlram leiin kalnak (Visa 93) khi ruah deuh awk a si.\nFaiceu: Visa 93 cu zeitin kan tuah lai?\nPu ZTH: America phak cang kain DHS ah sok ding a si ko. A har lo. Faiceu: Atu ralzam hna caah tiah project an tuah cuahmah mi hi ramthumnak kal loin Malaysia an um chung i zoh khenhnak caah an timi a si lai cu? Ram that in kan kirter dih hna lai tiduhnak maw a si hnga? Pu ZTH: A si ko. Mah policy hi ram hnihnak ah um khawhnak (local integration) ti a si. Ram a that tikah kirter ding a si lai.\nFaiceu: Ruahchannak kan ngei tilo tinak a si ko cang. Biadanh ah CRC hi 2001 in rak thawk a si. Nang Malaysia na rak phak hi 2004 hrawng ah a si rua. Naphak hnuah Malaysia Chinmi hna nih ramthumnak lanh hi a runrun in kan lan tiah kan i ruah ko. Chinmi caah zeitluk in dah na rak tan?\nPu ZTH: A si, February 2004 ah UNHCR zungah riantuan dingin Malaysia ka rak phan. UNHCR HeadquartersGeneva nih rian kong an rak ka theihter hmasa. Cun, CRC upa te zongnih Malaysia kal dingin an rak ka sawm len cang. Cun, 2004 kum thawkin biatak in America lei kal hi aa thawk taktak ko. 2004 kum ah President George W. Bush kha a term hnihnak president a tlin kha a si i, amah dawtnak ruangah a si bik. Chin miphun chungin biatak tein a tuanmi pumpak in siseh, a buu in siseh an tam ngai. Chin a si lomi zong an tam fawn. Cucaah hi ti i America kal khawh a si hi minung pakhat maw a si loah buu khat lawnglawng riantuannak in a chuakmi a si lo, tiah ka pom. Kei zong lungtekep pakhat bantuk ka si ko, tiah ka ruat ko. CRC cu thazang a rak chuah hmasa bik tu a si bantuk in kan upat awk le kan ttih zah awk a si tiah ka ruat. Faiceu: Atu ah cun CRC in ACR zong a chuak cang, cun a dangdang bu tete zong an um len rih. Hi hna UNHCR hmai riantuan tinak na hmuh ning na kan chim kho hnga maw? Pu ZTH: CRC le ACR hi biapi deuh ah kanmah Hakha lei nihcun kan theih hna. Anmah lawng an si lo. FRO (Falam Refugee Organization) timi Falam lei buu zong a um. Cun, ZAM an timi Zomi buu zong khi zung an ngeih ve i, 10000 leng kan um an ka ti. Buu khat te i um cu UNHCR caah siseh kanmah Chin miphun caah siseh a tha deuh nain, atu cu a tlangpiin phu 4 ah i then a si. ACR le CRC upa te hi an lungthin an i hmu ngai cang tiah ka ruat. Ka lawm ngai. Nain, FRO le ZAM belte he zeidah an lawh te hnga?\nFaiceu: Atu zong ah ralzammi hna caah rian na tuan cuahmah thiamthiam. Nangmah pumpak le na innchungkhar caah an dawnkhan lo maw?\nPu ZTH: Dawnkhantu cu a tam tuk ko. 2004 kum i Malaysia ka rat kha keimah pumpak caah cun dawnkhantu ngai a si. Sianginn ka dih ka te a si i, rian luh colh ding ka si nain. Lahkhah pek lomi Malaysia kal tu kha ka rak i thim. Ka ngai chih lo. Kan miphun caah nunnak thap in a tuanmi hmanh pei an um cu.\nFaiceu: A hlan nangmah na rak um lio hma a kal bantukin atu ah tah zuampiak awk kan tha ti lai maw, a um ciami ca tel ah?\nPu ZTH: 2004 kum in hma a rak kalmi hi keimah pakhat ruangah a si hrimhrim lo. Hiti nan ruah ahcun nan palh ngai lai. Kanmah Chin miphun lawng siloin miphun dang dawtu tampi thazang zong aa tel. A taktak lo ti ahcun America dawtnak a si bik ko. Thlarau lei mit in zoh ahcun Pathian a vel kan ti lai cu.\nFaiceu: UN kan luhnak kongah na sia a rem lomi thil a um maw?\nPu ZTH: Mobile registration luhnak ah eihmuarnak a um tibantuk a leng pah. Hihi a tha lo ngai. UNHCR a ral ngan ngai a si. I ralrin ding a si.\nFaiceu: Atu Malaysia a um ciami hna le rat a timmi hna caah ruahnak tlawmpal in kan cheu law kan duh ngai ko.\nPu ZTH: Malay kal lai i ramtthumnak ah lanh colh aa timmi cu sumkhal a hnah cawrhter timh he aa lo. Cucaah a har taktakmi ti dah lo cun Malay kal hrimhrim i timh ding a si lai lo. Tlaih le khih a tam. Rian a tlawm chin lengmang fawn. Malay a um ciami zong nih ramthumnak ah kal colh dingin i ruat ding a si lai lo. Lungfim tein um ding a si lai.\nFaiceu: Kan i lawm tuk hringhran.\nPu ZTH: Ka lawm tuk ve.(Ref:: Faiceu)\nPosted by L.VanBlian_blogpost.com at 7:28 AM\nPathian Dawtnak Kong Ka Ruah Ah\nAmerica President Obama nih 2010 kum ca refugee la...\nKs. 5000 Cahnah Thar A huakmi


Kan Khrihfa nun in midang nun thlengkhawh i zuam ve hna u sih. – Hakha Cherry\nMatthai 5:16, “Cu bantukin nannih nan ceunak zong cu mi hmaiah a ceu awk a si, cuticun thil ṭha nan tuahmi kha an hmuh lai i vancung khua i a ummi nan Pa kha an thangṭhat lai.”\nLamkaltu 1:8, “Asinain Thiang Thlarau nan cung i a tlun tikah cun, ṭhawnnak in nan khat lai i Jerusalem khua le Judea ram vialte le Samaria ram ah le vawlei cung khuazakip ah ka tehte nan si lai, tiah a ti hna.”\n(1) A luancia kum zeimawzat lio ah khan David Livingstone (Scottish missionary-1813-1873) kong Lai ca in an ttialmi ka rak rel bel. David Livingstone cu Africa ram ah missionary a rak ttuanmi asi. Mah missionary a ttuannak ah vom nih fak ngai in a seh ti si. An ram UK ah a kir i a hawile pawl cu a rian missionary chawngding in a fial hna/a sawm len hna nan ahohmanh nih an pom lo. A dam deuh in Africa ram ahcun missionary rianttuan ding in a thawh tthan ti si. Africa ram i missionary a ttuannak ahcun ramlak ah thlamte a sak i a um. David Livingstone nih Africa ram i missionary rian a ttuannak kongcu The New York Times i a ttuanmi M.Stanley timi pa nih a theih tikah interview tuah i a konglam ttialding in amah David Livingstone sin ahcun thlaruk te bak a um hnawh ti si. M. Stanley hi Khrihfa a si lo.\nBiaknak nei lomi a si kan ti lai cu. David Livingstone cu missionary rian a ttuanmi a si ko nan voikhat hmanh Bawi Zisuh kong le khamhnak thawngttha kong cu M. Stanley a chim ballo ti si. Asinan thla zeimawzat a rauh hnuah M. Stanley cu Khrihfa ah a cang ti si. Amah cu Khrihfa a cannak kong an hal ve tikah a lehmi hna cu David nihhin zeitik hmanh ah Khrihfa kong le Bawi Zisuh kong zong a ka chim bel lo i Khrihfa i luh ding zong a ka sawm fawn lo nan amah David Livingstone nunnak le thinglungput le ziaza ah Bawi Zisuh nun ka hmuh i Khrihfa ah lut loin ka um thiam lo i ka lut tiah a leh hna. Phundang in kan chim ahcun David nun le ziaza ah Bawi Zisuh ka hmuhmi nih ka nunnak ah rian a ttuan i ka um thiam lo, mah ruangah Khrihfa ah ka luhnak a si tiah a leh hna. Nang le kei Khrihfa nun ahhin teh Bawi Zisuh muisam le nun, midang nih teh an hmu kho ve hnga maw? Kaa le nunnak in hehtiah zum lotu hna sinah missionary cu kum tampi kan ttuan len ve ko nan mi pakhat hmanh Khrihfa ah kan cangter kho hna lo/kan luhter kho hna lo. Nitin kan Khrihfa nunnak ah midang nih kan biakmi, a nungmi Pathian an hmu kho ve hnga maw?\n(2)Tidim pa, ralkap bawi (captain) nih Kawl Buddhist nu a tthit ti si. Mah Tidim ralbawi pa hi Khrihfa tthatuk a si ti si. Mi nunnem, mi tthate a si. An nu cu Khrihfa a si lo nan voikhat hmanh Khrihfa kong le Bawi Zisuh kong cu a chim bello i Khrihfa luh zong a sawm fawn lo ti si. Nan kum zeimaw zat a rauh hnuah an nu cu Khrihfa biaknak ah a lut ve. Interview an tuah i zei ruangah dah Khrihfa ah na lut tiah an hal. A lehmi hna cu kan pa nih voikhat hmanh Bawi Zisuh kong le a biaknak kong Khrihfa kong zong a ka chim bello nan kan pa nunnak, ziaza le lungput ahhin Bawi Zisuh nun le ziaza ka hmuh i ka um thiam lo i cuti cun Khrihfa i ka luhnak a si e a ti. Tidim ralbawi pa hi Pathian tehte ttha a si i Khrihfa biaknak ttanh le sualnak lawng doh i auphun a si lo. A nunnak in Khrihfa cawnpiaknak le a sullam cu a langhter. Cuticun an nu cu a nunnak tiang a thleng khawh. Khrihfa tampi cu sualnak cu hehtiah kan doh i kan au len nan mi pakhat nunnak zong kan thleng kho ve lo i Pathian tehte ttha zong kan si kho fawn lo. Khrihfa biaknak cu a ttanhte lawng ttanh in kan i za ko.\nKan Khrihfa nun le lungput in midang nun thlengkhawh ding caan a za cang. Kan nun ziaza le thilttha kan tuahmi in zum lotu pawl cu Bawi Zisuh hnu zultu ttha ah ser ve cang hna u sih. Credit-Van Tum\nR.I.P Mithi kan ngei


Baibal Tuanbia: An Kunpiak Duh Lo - Jehovah Tehte Hna Web Site\nHi tlangval pathum kong nan theih mi kha nan hngal ti maw? A si, annih cu an ca ah a ṭha lo mi ei a rak duh lo mi Daniel a hawile pathum an si. Babilon mi hna nih annih cu Shadrak, Meshak le Abednego tiah an auh hna. Sihmanhsehlaw atu cu zoh hna hmanh u. Zeicahdah midang vialte bang in hi milem nganpi cu an kunpiak duh ve lo? Zoh tuah u sih.\nNawlbia pahra tiah an ti mi amah Jehovah theng nih a ṭial mi nawl bia kha nan hngal ti maw? Cu hna lak i pakhatnak cu: ‘Keimah hlei in pathian dang zeihmanh nan bia lai lo,’ ti a si. Cu nawlbia zulh cu a fawimi thil a si lo nain hika i tlangval hna nihcun an rak zulh.\nBabilon siangpahrang Nebukhadnezzar nih upa tampi kha hi a sermi milem upatnak pek awk ah a kawh hna. ‘Nannih nih muko thawng le tingtang thawng le thonglawi thawng le darkhing thawng le tummi phunkip thawng le hla sak thawng kha nan theih tik ah nan bok lai i hi sui milem cu nan biak lai. A bok i a bia lomi paoh cu a alh hluahmah mi mei phu chung ah paih nan si lai,’ tiah siahgpahrang nih nawl a rak chuah.\nShadrak, Meshak le Abednego cu an kun lo ti kha Nebukhadnezzar cu a theih tik ah a thin a rak hung ngaingai. Amah hmaika ah ratpi hna u, tiah a ti hna. Kunpiak awk ah voikhat caan a pek ṭhan hna. Sihmanhsehlaw tlangval hna nih Jehovah cu an i bochan. ‘Kan biakmi kan Pathian nih a kan khamh khawh ko. Sihmanhsehlaw a kan khamh lo hmanh ah, na sui milem cu kan kunpiak kho lo,’ tiah Nebukhadnezzar kha an chimh.\nHi bia a theih tik ah Nebukhadnezzar cu a thin a hung chinchin. A alh hluahmah mi meiphu cu an pawngte ah a um ko. Cun amah nih: ‘Meiphu cu hmasa nak in let sarih in linhter deuh u!’ tiah nawl a pek hna. Cu hnu ah a ralkap chung i a ṭhawng bikbik ti mi hna nih Shadrak, Meshak le Abednego cu an ṭem hna i meiphu chung ahcun an paih hna. Meiphu cu a linh tuk caah anmah a paihtu hna mi ṭhawng pawl hmanh cu meizik nih a thah dih hna. Sihmanhsehlaw a chung i an paihmi tlangval pathum cu zeitindah an um?\nSiangpahrang cu meiphu chung ah a hun zoh tik ah a khuaruah a har ngaingai. ‘Meiphu chung i kan ṭem i kan paih mi hna kha pathum an si lo maw?’ tiah a hal hna.\n‘A si ko, Bawipa,’ tiah a sal hna nih an leh.\n‘Sihmanhsehlaw mei chung ah mi pali aa chok lengmang mi ka hmuh ṭung hna. Annih cu hri zong in ṭem an si lo i, mei zong nih a kang fawn hna lo. Cun a palinak cu pathian a lo fawn,’ a ti. Siangpahrang cu meiphu kaa cu a hei naih deuh i: ‘Shadrak! Meshak! Abednego! Hung chuak tuah u, nannih Cungnung Bik Pathian sal hna!’ tiah a auh hna.\nAn hung chuah tik ahcun, annih cu mei nih a pelte hmanh a kangh hna lo kha mi vialte nih an hmuh hna. Cu hnu ah siangpahrang nih: ‘Shadrak, Meshak le Abednego Pathian cu thangṭhat si ko seh! An Pathian hlei ah zeibantuk pathian hmanh an kunpiak lo i an biak lo caah an Pathian nih a vancungmi a run thlah i, annih cu a khamh cang hna,’ tiah a ti.\nHi cu Jehovah sin ah zumhfek tein um awk ah kanmah caah zohchunh awk ṭha a si lo mei?\nBabilon siangpahrang Nebukhadnezzar nih mi hna kha zei nawl dah a pek hna?\nZeiruangah Daniel hawile pathum cu sui milem hmai ah an kun duh lo?\nNebukhadnezzar nih Hebru tlangval pathum kha kun awkah voikhat caan a pek ṭhan hna tikah Jehovah an i bochannak kha zeitindah an langhter?\nNebukhadnezzar nih a mi hna kha Shadrak, Meshak le Abednego cungah zeidah a tuahter hna?\nNebukhadnezzar nih meiphu nganpi kha a zoh tikah zeidah a hmuh?\nZeicah siangpahrang nih Shadrak, Meshak le Abednego hna an Pathian kha a thangṭhat i annih nih zei zohchunhawk dah kan caah an chiah?\nDaniel 3:1-30 rel.\nKan zumhfehnak hneksak a si tikah Pathian salle dihlak nih Hebru tlangval pathum hna an langhter mi zei lungput kha dah kan i zohchunh awk a si? (Dan. 3:17, 18; Matt. 10:28; Rom 14:7, 8)\nJehovah Pathian nih Nebukhadnezzar kha zei a biapi mi chimhhrinhnak dah a pek? (Dan. 3:28, 29; 4:34, 35)


A Cu Celngel Cu, An I Thitumnak Ding Nikhat A Duh Bak Ah A Nungak Nu Nih A Thih Tak – Onlinenungak\nBy chin tawi on January 20, 2021\nAn Puaituahnak ding Nikhat Aa Duh Bak ah, Puai Caah A Herh Mi An Zalhnak Ah Vanchiatnak A Tong Mi Hna Khuahkhat Hi Zaangfak le Ngaichia te Bak An Si Ko.\nNu Pakhat Nih A Nun Chung ah A Ngeih Mi A Chunmang cu a duh mi Pa Pakhat he pathin hmai le Minung hmai ah a thiang thitumhnak tuah hi a si. Nu a si mi poah poah nih cu mah ni le caan hi an i ngaih bak ve mi Ni le caan a si tah cun ka palh lai ka zum lo. Nu lawng zong si theng lo in Pa zong Tel Chih a si ko. Chim duh bik mi cu Nu ca hin a si khun.\nCu Bantuk Ni le Caan Hna cu kum zei maw zat hngah hnu ah le timhlamhnak tha ngeih bu in hman a zuam mi tam pi an rak um ve i, zei rel theng lo in a ruat mi zong um si ve ko. sinain, kap hnih chungkhar tlung tein a si pin ah mah le mah a duh daw bak mi si chinchin ah hin cun thin hi a tur khun i, i ngeih tuk hi a si tawn theu.\nSi nain, Minung Hi kan thih ni caan a phak ah cun Ni Le caan hna ngang lem lo in, vanchiatnak nih a phak mi hna zong hi an um theu tawn, cu bantuk vanchiatnak nih a phak mi hna caah cun an caah, vawlei pi hi a mui i, zei ton hme ka ton ti in zanmang hei siseh law ti duh mi zong an um theu tawn.\nTutan zong a duh mi nungak le tlangval hna cu kum saupi kum 7 chung bak te duhdawtnak he kar an hlan hnu ah, an i tuak i ni an i khiah mi caan ah an chunmang le an saduhtah cu a tak in kan hmang lai tiah an i timhlamh cuahmah lio ah van chiatnak nih cun a vun den hna ai, ngeih a chia hringhran ka ti.\nThaizing bantuk ah An ni e caan cu a si i, a tu nih bantuk ah an herh pang zalh an kal pah ah motor accident an ton caah, nu cu a hmun ah a thi colh tiah theih a si. tantak mi a dawttuk mi ka darling caah zeitluk in dah a va fah lai ti ruah ah hin celh a si lo.\nkum s7 chung sak mi duhdawtnak cu mithep kar te ah a dih ai ko mu, hi bantuk vanchiatnak hi mi zei kan si hmanh ah a phan kho lai lo tiah chim khawh a si lo bantuk in, a zei kan tuah mi poah hi zumtu nih cun Pathian sin ah bawmhhal hi a biapi Ngai ko Mu.


ICJ ah Suu Kyi bia chimh mi pawl. Mi tampi nih an soisel cang – Thechinlungnews\nICJ ah Suu Kyi bia chimh mi pawl. Mi tampi nih an soisel cang\nKum 20 chung lengah chuak kho lo in Tatmadaw nih a tuah, thah tiang an duh, cu lawng si lo in a pasal he um tti kho lo in an tuah, natein atu cu mah bantuk atuah tu pawl caah ICJ ah a dir hoi, Zeitluk in dah Dawh Suu Kyi hi zaangfah a si. Mah bantuk in ram caah harnak a tong mi hi a tam tuk lai lo.\nICJ ah a bia chimh mi pawl cu- ICJ pawl hna cu rakhine ram ah fakpi in buainak a chuak lo nak ding ah bia cei ding in a sawm hna. ARSA nih Myanmar cozah fakpi in an kap hmasa hna i, Myanmar an doh ruangah ralkap pawl nih an let ve hna. Rohingya cungah ralkap thil tuah mi hi Genocide a si lo ati. Rakhine ram hi fakpi in hmailei a kal khawhnak caah rian kan ttuan lio, ARSA pawl cungah thil thalo a tuah tu ralkap pawl hna cu cozah nih a hremhna. Kan mah civil mi pawl i rawl khawhnak lam a um lo.\nMah bantuk in thil thalo a tuah tu hna cu Court Martial nih action a la. Natein an chuah than hna. Hi ruangah ralkap pawl thil tuah cu fakpi in soisel a si. Ralkap nih Rohingya pawl cungah thil thalo a tuah tu hna cu hlethlainak an tuah cang i atu zong an tuah lio a si. Kan nih nih cun ram caah thil tha kan tuah i, federal ram ser kan nih timh. Pyidaungsau hluttaw ah phunlam ser thannak rian an ttuan lio. Mi tampi nih myanmar ralkap an sual ning le a cungah thil an tuah ning vialte a theih dih ko, natein mah bantuk in a theih ko bu in ICJ ah Tatmadaw a dirkam mi cu a poi tak tak an ti cang\nBe the first to comment on "ICJ ah Suu Kyi bia chimh mi pawl. Mi tampi nih an soisel cang"


DALAN NUPA NIH AN TUH BANGIN AN ZUN TAKTAK CANG – The Chinlung Post\nDALAN NUPA NIH AN TUH BANGIN AN ZUN TAKTAK CANG\nMay 23, 2021 admin Kawlram 0\nRalhrang kawlralkap lei attang mi pawl cu an nunnak aliam thluahmah. Nuva hna zong tutan ah kah an tong cang.Tenhse ah ralhrang Kawl ralkap lei thawngpang a pe mi nuva hna cu meithal in kah an tong. Hi konghe pehtlaiin thanhnak an tuahmi cu Tuzing suimilam 8 le minute 15 hrawng ah Sagaing region Tenhse khua Maha Myaing sang ah a um mi mipi leirawitu dalan nupa hna cu an kah hna.\nMi leirawitu dalan nupa hna an kahmi hna hi U Thein Shwe le a nupi Ma Chaw Su an si. An kah hna ah leirawitu an pa cu a nunnak aliam colh tiah an langhter. U Thein Shwe hi a hlan ah thing pawl hmawngkhu in a zuar tawn mi le ralkap lei thawngpang pe tawn tu dalan zualhma bak a si tiah khuami hna nih an chim. U Thein Shwe cu Ye Oo sii inn ah a thi I an nu cu sii a thlop lio a si tiah theih asi. Ralhrang sin ah a dirmi cu nikhat hnu nikhat in an caah ttihnung ngaingai an si cang.\nThawngpang Dang: Moe Pyae ralhrang kawlralkap sakhan tukdohnak ah ralhrang kawlralkap lei in minung 14 nak tlawmlo an nunnak aliam pin ah minung pali an tleih rih hna. Tuni May thla 23 chun suimilam 12 le cheu hrawng ah Mipi lei PDF le minlangh ter lo mi tlang cung hriamtlai phu (EAO) hna I fonh in Shan ram Moe Pyae ralkap sakhan cu hriamnam tling in an an kah doh hna.\nHi sakhan kahdohnak ruangah ralhrang kawlralkap lei in minung 14 renglo an thih pin ah minung 4 cu PDF nih an tlaih hna tiah Karen lei hriamtlai (PKPF) nih thawng an thanh. PKPF cu Karen ram ah ralhrang kawlralkap duhlo nak langhter nak ah mipi a rak hruaitu hna phu an si tiah theih a si. NLD uknak chan zongah Kaya ram ah Aung San milem phun ding timi kong zong ah a rak doh mi mino pawl an I tal nak phu a si fawn.\nCun atu hi Kaya ram De-moh-so peng ah a um mi Sanpiah (6) le Luai Kaw security gate ah ralhrang kawlralkap le mipi lei PDF karlak ah kah dohnak a um len I khua chung ah vanlawng an I hel len ko tiah khuami hna sin in theih asi. Ralhrang Kawl Ralkap nih uknak an lak mi an duh lo ruangah mino tampi cu tlangcung hriamtlai hna sin ah raltuk ning an cawn hna hnu ah mah le umnak khuaram cio ah PDF cu dirh in ralkap an doh len cio hna tiah Mizzima nih alanghter.\nFIANTERNAK: THANTLANG RALHRANG KAWLRALKAP NIH AN LIH LAWNGTE AN CHIM


Malaysia Ah A Tlau Ti’n Rak Ruahmi Tha Pum Cu Hmuh A Si Than Cang | Faiceu News\nInnpiChinmi KongMalaysia Ah A Tlau Ti’n Rak Ruahmi Tha Pum Cu Hmuh A Si Than Cang\nAugust 6, 2018 Salai Robert Ngun Sang Chinmi Kong 0\nMalaysia ah ralzaam dirhmun in khua a sami Chin tlangval Tha Pum cu khawika a umnak hngalh loin caan sau ngai a si hnuah dam le lawm tein a thawngpang theih khawh a si than cang tiah theih a si.\nTlangval Tha Pum cu Malaysia ah 24 May 2013 ah a rak phanmi a si i CRC Card tlaih in Seri Petaling ah Wire rian a rak tuan i a riantuannak hmun ah cun a riak in a rak um tawn.\nMalaysia um a khuami, Leikaang khuami hna nih hin kum 1 deng bak an rak pehtlaih khawh lo caah lungrethei ngai in an rak kawl i 22 July ahkhan Faiceu thawngzamhnak zong in Chinmi hna sinah bawmh halnak an rak tuah.\nAtu ah cun Tha Pum cu Kalaymyo i a upa sinah dam le lawm tein a phan cang tiah thawng kan theih khawh cang tiah Malaysia um Leikaang khuami Pu Bawi Cung nih Faiceu sinah a chim.\n“Nizaan ahkhan Kalaymyo ah dam le lawm tein a upa sinah a phan cang ti kan theih. Khuami nih kan rak pehtlaih khawh lonak a ruang kha thong a rak tlak ruangah a rak si.”\n“Thong in Myanmar ah tlunter a rak si i atu cu dam le lawm tein a upa sinah a phan cang ti kan theih khawh cang cun kan i lawm taktak. Kan hna a ngam”, tiah Pu Bawi Cung nih cun a chim.


Gen-Min Aung Hliang Cu A Nun Phung A Simh Loah Cun US Nih A Rengh Lai – Onlinenungak\nGen-Min Aung Hliang Cu A Nun Phung A Simh Loah Cun US Nih A Rengh Lai\nTutan kawl ralkap nih uknak an lak cu Kawlram mipi long hlah, vawileicung a hninh dih ko. Vawleicung news pipi nih hi kong long te hi ttial cio a si. Kawlram mipi zong kan celh cio lo. Hmai suang in lam zawh a hruaitu an um lo ruangah khuaci a muih rih lo a si.Hi kongah vawleicung nih pacan bantukin bochanmi US nih zei dah a tuah te lai timi hi hna tun cio a si.\nCheukhat nih cun Economic Sanctions lawng si loin hriamnam he vun luh hnawh sehlaw Min Aung Hlaing le a naule vialte an hramin vun phuai viar hna seh tiah saduh tthat cio a si.Cu kongah Chinmi kan pa pakhat a si ve mi Pu Zo Tum Hmung A Facebook ah hi ti hin a ttial. ”MAH nih a zia a tthinh lo ahcun U.S. nih Actions a lak lai. Economic Sanctions lawng a si lai lo. Zeibantuk Actions dah a si hnga” tiah a ttial.\nUS nih vun kan luhhnawh taktak tuah sehlaw cu, kawlram mipi zong kut long bak in kan chuak ngam viar lai i, MAH le a naule pawl cu an hram bak in phuai an si ko lai. Tu hmanh hi a bikpak tete duhlonak langhter pah a si cang. Tuan ah an tleihmi pawl an thlah hna lo ahcun fak taktak in lamzawhnak a um te hrimhrim te zumh a um.Pu Zo Tum Hmung nih a chim bantukin US nih Economic Sanctions long siloin action dang cu vun la zawkzawk hram ko seh.\nKawlram mipi kan temtuarnak le kan hrum ainak a sau tuk cang. Democracy deu in cozah term hnih te an vun kan tepter mi hmanh kan i nuam tuk.Tucu a tep te longin an kan tepter i ei taktak a zat hlan ah an kan chuh tthan hoi. Zei bantuk lungthin khi maw an keng hnga? Saram hmanh nih a phunkhat hawi sinah dawtnak le zawnruahnak lungthin a ngei. Saram lungput tal cu an thluk hnga lo. Zo Tum Hmung


2Chanrelnak 24 (2 Chronicles 24)\n1Joash cu pen hram a thawk ah khan kum sarih a si i Jerusalem in kum sawm li a pen; a nu min cu Zibiah a si, amah cu Beersheba khuami a si. 2Tlangbawi Jehoiada chan chung cu Joash nih Bawipa mithmuh i a dikmi kha a tuah. 3Jehoiada nih nupi pahnih a ṭhitpiak i fapa hna le fanu hna a ngeih hna.\n4Hi hnuah hin Joash nih Bawipa inn remh ṭhan kha a timh. 5Tlangbawi hna le Levi mi hna kha a pumh hna i, “Judah ram chung khua ah khan va kal u law, Israel mi vialte sinin kum khat hnu kum khat nan Pathian inn cu remh awkah phaisa va khawl hna u; cun cu rian cu khulrang in va tuah u,” tiah a ti hna. Sihmanhsehlaw Levi mi hna kha an i rianranh hlei lo. 6Cucaah siangpahrang nih upa bik Jehoiada kha a auh i, “ Bawipa sal Moses nih Israel mi bu cu hngalhternak thlam caah nan thawh lai tiin a timi hna ngunkhuai cu, Judah ram le Jerusalem khuami kha thawhter hna u tiah zeicahdah Levi mi kha na fial hna lo?” tiah a ti. *24:6: Exo 30:11-16 7Zeicahdah tiah kha misual nu Athaliah fapa hna nih khan Bawipa inn kha an bauh i Bawipa inn chung i pekchanhmi thil vialte zong kha Baal caah an hman dih.\n8Cuticun siangpahrang nih nawlbia a ser i kuang pakhat an ser i Bawipa inn kutka lengah khan an chiah. 9Cun Pathian sal Moses nih ramlak ah Israel mi cu nan thawh lai ti in a rak timi hna ngunkhuai kha Bawipa ca i rak put awkah, Judah ram le Jerusalem khua ah khan thawng an thanh hna. 10Cun bawi vialte le mi vialte kha an lung aa lawm i an dih hlantiang an tangka cu an rak put hna i kuang chungah khan an sanh hna. 11Cun Levi mi hna nih kuang cu siangpahrang i a bawi pawl sinah khan an rak put fate, annih nih a chungah tangka tampi a um ti an hmuh tikah, siangpahrang caṭialtu le tlangbawi upa bik i a bawi kha an ra i kuang kha an tlen i an lak i a umnak ah khan an chiah ṭhan tawn. Cuticun ni khat hnu ni khat an tuah i tangka tampi an khawmh. 12Cun siangpahrang le Jehoiada nih khan Bawipa inn rian a latu hna sinah khan an pek hna i annih nih Bawipa inn remhnak caah cun lung lei zungthiam le zungthiam kha an lak hna, cun Bawipa inn remh awk caah khan thir lei zungthiam le dar lei zungthiam zong an lak fawn hna. 13Cuticun rian ṭuan awk i fialmi hna nih khan an ṭuan i an kut chungah inn remhnak rian cu ṭha tein a kal i Bawipa inn cu a sining ding kha an siter ṭhan i an fehter. 14Cun an lim tikah phaisa a tangmi kha siangpahrang le Jehoiada hmaiah khan an rak put i cu cun Bawipa inn ca i umkheng, biaknak ca le khangh thawinak ca i kha an ser hna i zihmui ca kheng tete le sui umkheng le ngun umkheng zong kha an ser hna. Cun Jehoiada chan chung cu Bawipa inn chungah khan khangh thawinak kha an pekchanh camcin ko.\n15Sihmanhsehlaw Jehoiada cu a tar, a upa i a thi; amah cu a thih ah kum za le kum sawm thum a si. 16Cun Israel mi hna sin le Pathian le a inn caah thil ṭha a tuah caah David khua chungah, siangpahrang hna sinah khan an vui.\n17Cun Jehoiada thih hnuah khan Judah ram bawi hna cu an ra i siangpahrang sinah cun upatnak an tuah i siangpahrang nih an bia cu a ngaih hna. 18Cun annih nih Bawipa, an pupa hna Pathian inn kha an hlawt i Asherim le siasal kha an rian an ṭuan hna. Cun hi an mawhnak ruangah hin Judah le Jerusalem cungah thinhunnak a tlung. 19Asinain, Bawipa sin i kirpi ṭhan awkah khan profet kha a thlahhnawh hna, sihmanhsehlaw zei ah an rel hna lo.\n20Khi tikah tlangbawi Jehoiada fapa Zekhariah kha Pathian thlarau nih a tlunhnawh i mizapi cungah cun a dir i a thawh hna i, “Hi bangin Pathian nih, ‘Zeicahdah Bawipa nawlbia kha nan buar? Cucaah pei khua awng nan pemh khawh lo cu. Nannih nih Bawipa kha nan hlawt caah amah nih an hlawt ve hna,’ a ti,” tiah a ti. *24:20-21: Mat 23:35; Luk 11:51 21Sihmanhsehlaw an rawi i siangpahrang nawl in amah cu Bawipa inn tual ah khan lung in an cheh. 22Cuticun siangpahrang a simi Joash nih khan, Zekhariah pa Jehoiada nih a cung i zaangfahnak a rak tuahmi kha a hngal duh lo i a fapa kha a thah. Cun a thih lioah khan, “ Bawipa nih hmu seh law phuhlam ko seh,” tiah a ti.\n23Cu kum a donghnak ah Siria ralkapbu nih khan Joash cu an hung tuk. Judah ram le Jerusalem khua ah khan an ra i mi zapi hna lak khan mi zapi i an bawi hna cu an thah hna i an hranchaw vialte cu Damaskas siangpahrang kha an kuat dih. 24Siria ralkapbu cu mi tlawmte he an ra ko na in, annih kut chungah khan Bawipa nih ralkapbu nganpi cu a pek hna, zeicahtiah annih nih Bawipa, an pupa hna Pathian kha an hlawt. Cuticun Joash cungah biaceihnak kha an tlunter.\n25Annih nih an tluntak tikah, hma fak ngaingai a ing in an kaltak, tlangbawi Jehoiada fapa thisen ruangah khan a sinum hna nih an rawi i a ihkhun cungah an thah. Cucaah a thi i David khua chungah an vui, sihmanhsehlaw siangpahrang hna thlan ah khan cun an vui lo. 26Amah a rawitu hna cu Ammon minu Shimeath fapa Zabad le Moab minu Shimrith fapa Jehozabad an si. 27A fapa hna kong le amah ralchanh in chimmi bia tampi le Pathian inn sak ṭhannak kong cu Siangpahrang hna Cauk Fianternak cauk ah an i ṭial. Cun a fapa Amaziah cu amah hmun ah khan a hung bawi.


Nunthap In Hawidang Heh Tiah Lamzawh lio Ah, Ralkap uknak tangah rian a lut tu Falam peng ah an tam tiah theih A si. A Poi Ngai ko Mu. – Onlinenungak\nNunthap In Hawidang Heh Tiah Lamzawh lio Ah, Ralkap uknak tangah rian a lut tu Falam peng ah an tam tiah theih A si. A Poi Ngai ko Mu.\nFalam Ah Ralkap Hruainak Tangah Riantuan Lut An Tam\nRalkap ukhruainak thlak dingin hmanrua tha bik pakhat a si mi cu CDM cawlcanghnak cu rampi huap cozah riantuan tampi hna nih mah pumcawmnak le rian kaltak in an i tel i Falam khuapi zongah CDM i a teltu cozah riantuan an tam pi ve.\nNain March thla lai hrawngah CDM cawlcanghnak kaltak/dinhtak in ralkap uknak tang i riantuan tim an tam tiah thawng kan theih.\nTu tiang ahcun thawng kan theih bantuk a si ahcun CDM kaltak in Sii inn riantuan le siang ca chim an tam tiah theih a si.\nCDM dinhtak tu pawl kong he pehtlai in Falam mino pakhat nih ” lungdong tuk a si i ningzak tuk zong a si nunnak tiang thaap in dothlennak i, nunnak liam mino an um lio ah a kan hrem tu le a kan that tu a si mi ralkap uknak tangah rian a lut tu Falam peng ah an tam a bikin sii inn lei riantuan tu le siang cachim an tam. CDM a dinhtak tu sii inn riantuan minung 20 leng an um i siang cachim zong minung 20 hrawng an si ve. Siang cachim pawl cu an rian kai ter ding ti a si ruangah ralkap pawl i thlennak tangah an lut. Cu zong cu sianginn uniform i hruk ngam lo in mi sawh sawh thil thuam a hruk i thawng a pe tu in a um mi an si. Hi pawl hi Online zongah kan pholangh cang hna i CDM dinhtak in ralkap uknak tangah riantuan lut tu an um rih a si ahcun a ho dah an si ti cu kan pholangh rih hna lai ” tiah a ti.\nVulei cung tuanbia kan zoh a si ahcun CDM cawlcanghnak nih hriamnam i bochan in hmai a hngal ter tu ralkap uknak a tei khawh timi kan hmuh theih ruangah kan ram zong ah ralkap uknak hrawh dingin hmanrua thabik pakhat a si mi Civil Disobedience Movement hi dinhtak lo in pehzulh rih ko hna usih.


Ni Hnih Sungah US President Hril Ding Mi ( Thuro Cazual ) - Chinland Today Media\nNovember 3, 2008 5:43 am·0 comments\n1. Ni Hnih Chungah\nKiptuh, Nov 4 zaan, ahcun Barack Obama silole John McCain cu US President asi cang ko lai. Tuni an dirhmun zoh tikah Obama nih a tei deuh hrimhrim ko. 2004 thimnak ah Bush nih arak laakmi ramtthen vialte McCain nih a laak tthan dih hmanhah a tling rih lo. Democrat Kerry nih arak laakmi ramtthen pakhat tal a laak chih lo ahcun thimtu vo 270 a tling lai lo. Cu Bush nih arak laakmi ramtthen pawl ahcun Obama nih a tei deuh lengah Republican nih an laak pengnak ramtthen zongah an itluk hoi cang, a biana ah Georgia cu “McCain lei kal ding” timi in “tlukbak ramtthen” (toss up) ah an chiah cang hoi. Cunak in khuaruahhar ngai awk asi rihmi cu John McCain a ramtthen, Arizona, hmanh ah tlukbak dengmang ah an si cang. Sihmanhsehlaw, McCain le Palin cu an lung a dong nemmam lo.\nVice President Dick Cheney nih McCain cu “ka ttanpi” a ti ve. Sihmanhsehlaw, hi tluk mipi nih an uar lomi pa nih a ttanpimi cu san a tlai lai lo. Cun, California Governor Arnold Schwarzenegger zong McCain nih aa sawm i tukhmun ramtthen, Ohio , ah an kal i bia an chim. McCain nih “Obama cu nan ngunkhuai (tax) an kaiter hna lai, nan ngeihchiah mi a phawtzamh lai” tiah nai hrawng khan a hon chim. Cucaahcun maw asi hnga zei dek, ramhuap kuangah McCain nih Obama a hon neih deuh. Sinain, tukhmun ramtthen (battle ground states) ahcun Obama hmanh a kai deuh. McCain le Palin caahcun teinak hmuhnak ding cu lam a hlat ngaingai ko. Sihmanhsehlaw, McCain nihcun “kan tei hrimhrim lai” tiah a ti peng ko rih.\nObama zong President Clinton he hmunkhat ah avoi khatnak campaign an tuah tti. Cun 2000 lio ah zapi vo tam deuh arak ngah nain thimtu vo (electoral vote) in a tlin lo caah US President asi lomi, Al Gore, zong Obama caah Florida ah bia a chim len. Obama tu cu a tlaihtleng te aa tlaih peng ko: McCain thim cu Bush thim he aa khat. A chel caan ahcun President Bush zong hi zaangfak asi. A van a chia. Amah te a um ko lioah McCain zong nih ipehtlaih a duh lo i Obama chinchin nihcun McCain teinak ah a hman. Obama cu ramhuap le tukhmun ramtthen kuang (poll) hna ah a sang deuh ko nain “a dih rih lo hi mu, philh hlah uh” tiah a ttanhtu pawl a ti peng hna. New Hampshire thimchungnak bantukin ichuahsual a duh ti lo.\nZei ruang ahdah, McCain hi mi tlawmdeuh nih an uar, tihi bia hal awk a tlak. Aruang cu Republican asi caah asi bik ko. Mipi tamdeuh mit ah atu bantuk chawkhelrian lei ah harnak kan tonmi hi Republican ruangah tiah ruah asi, ahlei in Bush ruangah. Cun, John McCain hi mi tam deuhpi nih uarmi le upatmi arak si. Sinain, Obama he an von izuam tikah a sung deuh peng. Cu tikah tei duh ahcun US politics ahcun “chiatnak” “negative” lei kal a hau peng. Cu ti a von tuah ve taktak tikah mipi nih a hlan tawn i an rak uarmi le an rak upatmi McCain asi ti lo kha an hmuh.\nCu lengah, a minung (staff) pawl hrimhrim an mak lo ngaingai. Tahchunhnak ah, Sarah Palin kha McCain rianttuantu (staff) pawl nih “diva” an ti (Diva ti cu a awngmin mi nu “successful woman” asi). Palin nih a duh ve lo i a thilpuan Republican National Committee nih $150,000 dih in an cawk piakmi zong kaa laak lai lo a ti. A tawinak in cun an ikhukkhak. President aa cuhtu pa minung le a Vice President ca thimmi an ikhukkhak ahcun mi mithmuh ah phun dangpi asi cang. Cu lengah, atulio ah McCain nih a chim pengmi “Joe the plumber” kha voi khat cu McCain campaign a tuahnak ah “Joe zong kan sin ah aa tel kho. Joe rak chuak tuah? Joe khui ka dah na um?” tiah an von kawl i Joe the plumber cu arak um celngel lo. Hi thil pawl hi McCain minung pawl santlaih lo hrimhrim an si.\nObama tu cu hi bantuk chuahsualnak cu a ngei rih lo. Mino asi nain a thil ti daan hi a tthiptthep kho tuk (very organized). Cu lengah American mipi tambik nih a biapi bikah an ruahmi cu economy asi. Hi kong ahcun McCain nak in Obama cu an zumh deuh suaumau. McCain le Obama cu thimchungnak an rak thawk kaa te khan naih tein ka zohmi hna an si i Obama cu a thluak a ttha deuh hrimhrim. McCain hi a pasal ve hrimrhim. Obama nih Sept ah $150 million a ngah. Cun nai te ah a um bal lem lomi 30 minute phozaar (commercial) a tuah, $4 million hrawng dih in. McCain nih “biakam letmi in tuahmi phozaar asi” a ti. A dik fawn. Ziah tiahcun, Obama nih zaapi phaisa (public finance) hmang in kaa cuh lai tiah ttha tein arak chim. McCain zong nih a ti ve. Zaapi phaisa hman an ithim ahcun $83 million leng an hmang kho lo. An party nih an tuahmi cu aa dang te asi ve ko. Obama nih zaapi phaisa tu hmang loin amah tein aa kawl tikah $83 M asung nain, cunak a let tam deuh in a hmuh.\nTuni tiangah minung 23 million leng nih vo an thlak cang. A thlami hna lakah Republican nakin Democrat an tam deuh ngaingai. Nain, “ho ca ahdah an vo an thlak” ti cu an hngal kho lo. Cu lengah tu kum cu Republican pawlnak in Democrat pawl hi an tha a chuak deuh hrimhrim. Zaanghleicawi (volunteer) pawl nih tukhmun ramtthen ahcun “vo thlak na duh ko nain kalnak na ngeih lo le na nau zohpiaktu na ngeih lo ahcun, kanmah nih a lak in kan in bawmh lai” tiah an bawmhmi hna caah an vo thla dingin a sawm chih hna. Mipi tamdeuh nih a sunglawi tukmi an vo cu ho caah dah an thlak ti cu ni hnih chungah a fiang cang ko lai.


Lungthli Tum: Chinram Chief Minister Hung Ngai: Chinram Nih Airport Hmang Kho Dirhmun Kan Phan Rih Lo\nChinram Chief Minister Hung Ngai: Chinram Nih Airport Hmang Kho Dirhmun Kan Phan Rih Lo\nKawlram chung media lakah a lar bik pakhat a si ve mi Democratic Voice of Burma(DVB) nih Chinram kan Chief Minister interview an tuah i Chinram nih Airport le University kan ngei rih lo nak kong an hal nak ah a cung lei bia hi a chim mi a si.\n'Airport a um lo tiin an zai cio, Airport hmang kho ding dirhmun hmanh kan phan rih lo buin kan ngeih hrim hrim ding a si tiin au leng mang nak cha cun.....' tiin a leh hna. A tu Falam pawngah an tuah an timh mi zong hi vanlawng ngan mi caah a si lai lo, minung 15 hrawng ai tlum mi a tum khawhnak ca lawng ah a si lai, vanlawng nganmi a tum nak ding cu Kalay le Kyauhphu ah airport a um cang ko a ti hna.\nChinram ah University pakhat hmanh kan ngei lo nak kongah cun Kalay University tuanbia hna a chim len, Kalay University khi kan mah Chinram caah pek mi a rak si nak le a tu Hakha i College sak an timh cuahmah mi kong hna a chim. Hakha College ah hin Second Year(kumhnihnak) tiang lawng kai khawh a si lai a ti, atangmi kum 2(3rd, 4th year) cu Kalay or Pakhauhku University ah peh te dawh an si.\nPart 2 ah hin Hakha vailamtung le Chinram zeitindah kawlram chung sifak bik dirhmun in kan chuah khawh lai timi kong zong tam ngai a chim.\nPosted by Lungthli Tum at 01:48


KAWLRAM BUAINAK VIALTE LEHNAK AN TUAH CANG HNA – The Chinlung Post\nJanuary 28, 2021 admin Kawlram 0\nRalkap Le USDP Buainak UEC Nih An Leh Cang Hna. Kawlram kum 2020 thimnak ah a sungmi usdp nih mee hrokhrol a um hrim tiah NLD cu sual an phawt hna i ralkap he i kop in UEC mee tawlreltu cu an buai hna. Ralkap bawi zik Min Aung Hlain nih naite ah a chimmi cu, tawhlainzi chan lio zongah mee pek ning a fello caah Aana, nawlngeihnak rak chuh a si cucaah tukum thimnak zong hi Ralkap nih nawlngeihnak hmang in nld cozah hi nawl ngeihnak kan chuh khawh thiam ko hna tiah a chim.\nSinain tutan kawlram thimnak kongah usdp le ralkap nih mee petu hna i an mee-vote zoh tikah citizen identity-card, hmatpungtin um lomi tam, hihi lih mee fir si, tiah an timi cu fianternak an tuah. UEC chimmi ahcun kawlram thimnak ah kawlram chung ummi le rammi a simi kum 18 cung poh nih hmatpungtin-identy-card an ngeihlo zongah thlak khawh si timi phung um caah mee fir puhmi hi a si kholomi sual phawtnak si an ti ve.\nUSDp le ralkap nih an i hrocernak hi tukum thimnak ah biapi in buaipi tlak si lemlo, tette tha usdp nih teinak tiangin votes an hmuh khawh zumh umlo, mee palhmi an khomh suat zongah an hmuhmi nih teinak le nawl ngeihnak chuh khawh tizng dirhmun a phakpi kho hna lailo, thlitu lak voihvoih he an i lo te ko lai. Ralkap nih nawlngeihnak chuh khawh si tiah an i tlaihmi a liamcia kum i an rak tuahmi kha tutan ahhin hman ve an i timh cun loh si lai, thih lai kecheih an lo ve te lai. Credit: TTPN\nKawl Ralkap le Ruah Chuk Cho. 2020 Kawrlam thimnak ah NLD party nih ceicikcek, landslide in teinak an co nain ralkap nih vote petu min cazin a dik lo ruangah UEC, Hluttaw le Cozah nih fianternak nan tuah lo ahcun nawlngeinak aana kan ting lai lo” tiah chim khawh a si lo” tiah Major General Zaw Min Tun nih tuzing Press Conference ah a chim. 2015 election lio ah Union Election Commission General Tin Aye nih thimfung thlatu minung cazin 100% chungah 30% lawng a dik kho tiah amah kan khan” tiah a rak chim bal.\nMah lio zongah ralkap nih thimfung cazin chek le chek lo a rak um bal lo. Election ruangah lungtlin lonak a ummi kongah UEC nih biachahnak an tuahmi kha a dih donghnak a si. Mah cu UEC phung zong a si. 2010 thimnak lio ah USDP nih a hlankan thimfung in teinak an co. Thimfung an rel i, adang party nih an tei sual ahcun a hlankan thimfung buri tom in an rak chuahpi i teinak an rak coter. Mah lio zongah ralkap nih zeibia hmanh an rak chim lo.\nNLD party nih 1990 thimnak, 2012 By election, 2015 kum thimnak le 2020 thimnak ah landslide, teicikcek in a tei bal cang caah 2020 teinak zong voting fraudd um lo in a tei khawh tukmi a si. NLD party nih 2016 in cozah an tlaih. 2008 phunghram tangah temttawnnak phung tampi lak ah rian an tuan. A tuah khawh lomi tampi a um. An tlamtlinh khawh lomi tampi a um nain, ralkap cozah le USDP cozah nak in ngamdamnak, fimthiamnak, lam le sul ah thanchonak a tampi a um, eihmuar ziknawh ah ram pumpi huat in a zor lei a pamh timi cu al awk a tha lomi a si.\nRalkap nih thimfung cazin 4 million hrawng a palhmi a um an timi ah hin 4 million nih thimfung va pe hna sehlaw zei party dah thimfung an pek timi zong tet-te chuahpi a hau. USDP chan ah NLD nih pohmah 436 remhnak dingah mipi minthut mi 4 milion kha teh zeitin nan tuah ve lai? timi ralkap sin ah biahalnak tuah phu a si ve hnga.Ralkap cozah nih 2008 phunghrampi cu Kawlram mipi 92% nih an cohlan mi a si an ti nain 2012 by election, 2015 le 2020 thimnak a teitu NLD cu mipi nih phunghrampi thlen an duh caah thimfung an pekmi hna a si.\nCucaah ralkap nih 2008 phunghrampi mipi 92% nih an cohlan timi zong hi lih le firkhut lawngte a si ko lo maw? Ralkap nih anmah rian a simi ramri congh le rampi humhimnak tuan loin an rian a si lomi politics i an i thelh caah kan ram caah hmunthur an si. Zei thil pao hi anmah le an umnak hmun ah a um lomi poah cu hmunthur an si. USDP nih thimnak ah teinak rak co hna sehlaw atu bantuk in thimfung min cazin kongah buainak a chuapi hrimhrim lai lo. An duhmi party a sungh caah atu bantuk anaa kan ting lai lo tiah kan chim kho lo” an timi hi mipi zei rel lo, thimfung thlatu zei rel lo le mipi thlanglamh a si tiah ka ruah ko. Credit: Salai Lairamthang\nAHMANTUK E, JESUH LE HEROD BANGIN TRUMP LE JOE BIDEN KONG


USA Laimi Chungah Covid-19 Zawtnak Hi A Tum Lei Kan Phan Tiin Ka Hmu Rih Lo Kan Karh Leitu Kan Si Hnga Maw Tiin Ruahnak Ka Ngei – Chin World News Evening\nUSA Laimi chungah Covid-19 zawtnak hi a tum lei kan phan tiin ka hmu rih lo. Kan karh leitu kan si hnga maw tiin ruahnak ka ngei. Cucaah iralrin thiam kan hau rih ko. Mah Covid19 zawtnak nih a tlunghmi hna sinah theihter kan duhmi hna cu hi nan zawtmi hi zeihmanh ningzah ding asi lo, nanmah sual le palh ruangah nan ngahmi asi lo ti hi a si. Nanmah lawng mah zawtnak in a zawmi nan si hrim lo. An tampi ve ko. Zeitikhmanh ah kan dam ko lai timi ruahchannak ngei peng uh. Nan caah thlacamtu le an dawtu an tampi ko ti hi thei peng uh.\nCun khat lei ah nawl kan duhmi hna cu nan sia a rem, cun caan hna nan pek khawh ahcun zangfahnak tein Covid-19 zawtnak in nan zawt cuahmah lio ah nan lungthin zeitin dah a um, zeidah a har, zeitin dah thazang nan lak tibantuk pawl nan hmuhtonnak tete zong nan kan chim khawh ahcun mipi caah a thahnem ngai lai. Nain nanmah nawl bak a si ko, mah lungtho lawngah tuah ding a si ko. Hnek a um lo. A dam cangmi Pu Chansawlin Zaathang nih a hmuhtonnak a kan chimmi zoh tikah zeitlukin mipi caah a that ti theih khawh a si. A cung ah kan i lawm taktak cio lai dah ka ti. Credit: Salai Z T Lian\nPu Chansawlin Zaathang nih Covid-19 in a a zawmi pa nih damnak a hmuhnak kong a chimmi rak ngai. Video timi rak hmehpiak.\nTuchun US dirhmun rak rel chih: US Covid-19 Update: 04/20/2020. Tuchun tiangah US ah a thimi, minung 39015 an phan. Ni hnih chungah minung 1876 an thi. A zawmi 738923 an phan. Ni hnih chungah a zawmi, 29722 an i chap. Minung 60000 tiang cu kan thi kho tiah President Trump nih a chim. Tutiang ah zawtnak a chek cangmi 4.3 million renglo an si cang. Minute panga lawng a raumi, Virus testnak thilri a um cang caah nifatin minung a sing in an chek khawh cang hna. Nizan tiangah adam thanmi, 68285 an si. Ni hnih chungah a dam thanmi minung 8288 an i chap ve. New York khua pakhat lawngah minung 17671 an thi cang. Ni hnih chungah ah New York i a thimi, 534 lawng an si. A zor ngai cang ti khawh a si. New York khua pakhat lawng i a thimi minung hi US ram pumpi a thimi 40% tluk a si.\nPresident Trump nih State cozah le business pawl onnak cu White House taskforce hna nih an sermi guidline ning in mah le state cio nawl a si lai a ti bantuk in hawi hlan bik a ong dingmi state cu Texas an si lai. State pakhat le pakhat ah zawtnak a faak deuhmi le a din deuhmi a um caah an on caan ikhah dawh a si lo. Asinain state pakhat le pakhat a neihniam mi pawl cu hmun khat ah on ṭi dawh an si. Hawi hlan bik ah a ong dingmi state cu 29 hrawng si dawh an si. Michigan, Ohio, Wisconsin, Minnesota, Illinois, Indiana le Kentucky hi hmun khat ah on an timh. New York, New Jersey, Connecticut, Pennsylvania, Delaware, Rhode Island le Massachusetts hi hmun khat teah on an timh ve.\nWhite house taskforce hna nih press conference ah US ram pumpi on ṭhannak dingah guideline an tuahmi vialte an thanh cang. US on ṭhannak ah a herhmi resource vialte an pek hna pin ah federal cozah nih on ṭhan dingmi cu, phase one, phase two le phase three tiah an then piak hna. Phase one hi cu a thlengmi tlawmpal te lawng a si. Phase Two le Phase Three hi a biapi ngaimi an hung si. Phase one ah minung 10 tiang i pumh khawh a si lai i, gyms pawl zong on khawh a si lai.\nPhase two ah hin minung 50 tang i pumh khawhnak le sianginn, restaurent, bar, daycare le camps pawl on khawhnak a tel lai ti a si. Sport zong zeimawzet cu i celh khawh a si lai. Phase Three ah hin zalong tein rianṭuan khawh a si lai. Sizung zong on ṭhan a si lai i, mizaw zoh zong a ngah lai. Zalong deuh in khual zong tlawn khawh a si te lai. Asinain Social distancing hi cu a um rih lai.\nPresident Trump nih Tuluk cozah nih thuh nawhmi ngei lo tein coronavirus a thawnak finghlang tein a chim a hau, coroanavirus cu Wuhan lab pakhat i a zuh le zuh lo US cozah nih biatak tein hlathlainak kan tuah lio a si a ti. Japan nih Tuluk ram i auto motors sernak sehzung pawl cu Japan ram ah kir ṭhan ding in nawl a pek. Germany nih coronvirus ruangah an ram nih a sunghmi vialte cu Tuluk cozah nih a liam a hau tiah a ti. Uk le Australia zong nih Tuluk cozah cu biatak tein hlathlainak kan tuah a herh tiah an chim ve. Credit: Salai Lairamthang


Min Aung Hlaing Ralhrang Hna Cu, Pasaltha Rualhna Nih An Tleih Hna,Ralhrang Hna Caah Cun,Thih Lam A Nai Ti Nak C Ko. – Chintanbo\nMin Aung Hlaing ralhrang hna hi, discipline Sikan an nei ti hna loh. Acunglei ralbawi hna nih siikan anei lomi ralkap hna hi dan kan tat hna ahcun akan zamtak lai i, kan thangzaang atlom chin lai ti an phang caah duh paoh in an,\nralkap hna hi an um ter hna. Tahchunnak ah tuah hla uh an timi kha an tuah, Suimilam pakhat lawng na leng lai an timi hna kha ni 3 hna an tlau i an rak kir than tikah zeitinhmanh an ti hna loh, Aruang cu; kan ti hna ahcun akan zamtak lai i, kan thazaang ader chin lai ti an phang caah asi.\nDiscipline sikan an nei lo ruangah acunglei nawl ngainak tiang kha ahnursuan colh. Raltuk tikah abiapi bikmi teinak cu acunglei order zulh le ngai hi asi. Acunglei nawl ngai lo in ral vatuk khi sunghnak asilawng siloin mah le mah ikhawhdennak zong asi rih.\nCucaah ral tuk tikah sikan’ an nei lo lio can ahkhin va tuk khawh hna ahcun tei lengmang asi tawn,Voikhat cu ka hawipa kha zeitin nan khualtlawn cu atlam atling maw tiah ka hal, aka lehmi cu ‘sikan’ a neilo mi ralkap hruainak cun,\nSIA le hruai hmanh ka duh deuh aka ti. Sia le cu kan hruaika ahcun kan tha aba ngai nain, ahnu ahcun alung adongh i, tha tein kan hruai than khawh, Ralkap sikan anei lomi cu kan hruai deuhdeuh hna kan tha aba deuhdeuh aka ti. Ralbawi pawl nih Sikan a nei lomi ralkap an hruai hna tikah ral an tuk hlan hrim in an ba cang caah ral an tei ton lonak khi asi.\nRalkap phung ah kan hawile athi mi hna kha izamtak phung asi loh, Athi mi ralkap hna kha an ruak lak in ralkap phung ning tein upatnak he i vuiding asi. Atulio Kawl ralhrang hna athi mi hna hi, mei in an ikhangh salam hna. Hi nihhin alanghter mi cu anmah le anmah hmanh kha an ipat ti lonak kha hmuh khawh asi.\nCulawng asi loh, ralkap phung buar zong kha zei an rel tilo mi zong alang fawn. Adawthletmi cheukhat an chim ning ahcun ralram ah an ba tuk cang i, an ruak vuinak vawlei zong an cawh huam ti lo caah mei in an ikhangh mi khi asi an ti.\nZei ava si zongah atulio Kawl ralhrang hna hi an moral atla ngai pinah sikan zong an nei tilo, Hi lio caan te ahhin lungdongh lo tein, kan nusal tha hna le kan pasal hna hna nih hmai kan nor pi chin hram ko uh. Teinak kan hmuh deng maw timi tahnak pakhat hi,\nralhrang hna an lungdongh lio can le sikan an neih lo lio caan ahhin lung dongh lo in zeitluk indah hmai kan nor khawh ti hi tahfung pakhat cu asi ve.\nNungak tlangval kong lam thawng dang,Tlangval pakhat nih a duhmi nu cu nupi ding ah a sawm tik ah ai dawhnak hmun le a romantic nak hmun an i thim khun tawn i a hlei in rilikam te hna,nitlak lai te hna khi an i thim theu tawn.Zeica tiah a zungzal in theihpeng dingmi hmunhma le caan a si caah an sunhsak khun nak a si ve .\nAustralia tlangval pakhat kum 27 mi nih cun a nungak nu kum 32 nu cu Falkart tlangcung ah a kaipi i an pahnih te cun nitlak lai cu an cuan tti. Cuti nuamngai in nitlak liote an cuanh tti lio ah cun a tlangvalpa nih cun a nungak nu cu thitumh dingin a van sawm i a nungak nu cu ai lomh tuk ah zeiti umawk bak a thei ve lo.\nA tlangval pa nih a sawmnak cu lunglawm tuk in a van cohlan i “Awle”a ti bak ah a tolh sual i lungpang cung in a tla.A tlaknak lungpang hi feet 650 tluk in a sang i a tlangvalpa zong cu a tlaih ve chih ko nain vanthat ah thing nih a rak kham i pa cu a tang .A Nungak nu zong cu a vanthat tuk ruang ah vur lak ah a va tla i a thi lo. A pawngkam i a ummi pawl bomhnak in sizung ah a rannak in an tlikpi colh i nungak nu cu a nunnak an chanh manh a thi lo.\nA taangmi a tlangval pa zong cu helicopter in mi bawmtu phu nih an va lak i an pahnih te cun an nunnak a him veve i an thi lo. Tlangvalpa tu hi a lu a kuai nain siaherh ding cu a um lo. An pahnih thilton hi khuaruah har ngai a si an ti cio hna. Hmailei fa an ngeih tik tiang in hi ni te hi zeitik hmanh ah an philh khawh tilo mi ni ah a cang lan cang lai.


Online Chungah A Thianhlimnak Tiang In A Sian Ngam Mi Nungak Pakhat Cu A Lo Cikcek Ko – FIAKFAIROCK\nNihin kan vawlei cung tlawnlen hi a tihnung cang i, aa ralring lomi cu an tlu thluahmah ko lai. An nunnak tiang ah tihnung dirhmun an phan kho i, an nunnak zeihmanh lo ah a tuah/sermi zong an um kho cang. Tutan kan tialmi zong nu pakhat nih a tonmi kong a si lai. Hitihin a si:\nOnline in tlangval pakhat he kan i tong i, kan biaruah a thawh i a tha chin lengmang. Kan i theih deuh hnu cun pumsa zong in kan i tong pah lengmang cang. Kum 30 ka si a ti i, dawtnak le zawnruahnak a ngeimi pa zong a si. Kan i pehtlaihnak a that chin lengmang tikah duhnak taktak tiang kan phan.\nA caan ah restaurant tbk ah kan i tong pah lengmang i kan ding i kan ei ti tawn. Kan caan hmanh a nuam i a sunglawi chin lengmang. A hnuah cun ka pumpak sinak tiang a ka hal cang. Na virgin maw a ka ti i, ka sining tein ka chim. A chimmi cu ngaknu dang virgin pakhat ka hmuh i nangmah kan hmuh hnu cun ka chawn duh ti lo a ka ti.\nKan um ti lo caan zong ah message in kan i pehtlai lengmang. Voikhat cu ka umnak ah na ra kho hnga maw a ka ti i, a inn ahcun ka va lengmang. Riantuan lengmangmi a si tikah ka zumh tuk ve i, ngaknu dang ngeihnak caan a ngei lai ti zong ka zumh lo. Cu tikah ka sining in kaa pumpe cang. Ka voikhat lennak ah a ka tuah pi. Cuticun ka len fatin in kan tuah lengmng cang.\nAsinain ngaknu dang a rak ngei. Facebook in ngaknu dang an ngei i, pehtlaihnak zong an ngei lengmang asinain ka rak thei lo. A rak ka hlen peng. Ka virgin tiang in ka pek cang i ka zumh tukmi pa nih a ka hlenmi cu ka zum kho lo. A hnuah ka vun theih deuh cu kum 30 si loin kum 41 a rak si diam.\nKa nu zong nih a theih cun a thinhung tuk. Hman duh sawhsawh ah an kawmhmi na si a ka ti i, tonter hrimhrim a kan onh ti lo. Ngaknu dang a thli in a ngeihmi zong keimah hi kum rual kan si. Keimah bantukin a buar ve thiamthiam. Ka tonh ahcun a si ning a phuan dih. Ngaknu no kan duh hna caah a si, asinain na zawn kan ruah tuk ko a ka ti.\nThinhung in ka chuah tak i, a phone No. zong ka delete i ka pehtlai ti lo, asinain a kong ruah loin ka um kho ti lo. Ka caah amah lawng minung a si ko cang ti tluk in ka ruah cang. Ka nun zong a har chin lengmang. Zeitin dah ka tuah lai?\nDeidre: Na tonmi a har tuk hringhrang. Na nunnak par dawh an hrawmhpiakmi cu a poi ngaingai. A rak fim-zer tuk. Asinain na tuahmi a tha tuk. Chawnh loin um i zuam cang law online zong in zoh ti hlah. Zeidah a duhmi a si timi na theih cang. Zeitik hmanh aa thleng dingmi minung a si ti lo. Na caah santlai lo a si; amah naak in a tha deuhmi hmuh awk naa tlak ko. A ka hrawktu a si ti kha thei zungzal ko.


A thi mi an um cang caah Khualipi ah um mi Chinmi lamzawh ti hla u tiin a tial bak ko\nLaimi mah bantuk lungput hi kan cohlan lai maw? Kawl mi nih an kan thei maw thei lo kha a biapi bik mi a si lo. Kan ram caah nunnak tian pek ngam mi lungput hi mino sin ah kan her cang ti lio ah, mah bantuk in Chinpa nih facebook ah a til mi cu a poi tak tak\nA tial ning a cun, a min hi langte ka duh lo. Aruang cu mah bantuk boruak sensitive tuk mi kongah amah ca zong ah thil tha a si lai lo caah\nA tial ning tein ka vun tial than lai. ဆလိုင္း လူဆိုး nih a tial ning tein “Kawl ram Mandalay Rangoon Nepidaw um mi lai mi Ngol hram u ,thih nak in dam nak a bia Pi ko Lo maw!\nKawl caah nun nak tiang in Tuan ta mi Col Hrang Thio, Tin mawng Oo leh Adang dang Te hna kha a Liam ih a Dinh si ko nang leh kei lung thin ah tidah Lo cun kawl nih cun Zan khat Te hmanh Mang ah Tal an man duh Lo si kha’! tiin a tial\nMi tampi nih na ca tial mi hi thil dik a si lo, mah bantuk lungput hi lungput tha mi a si lo, Kan ram a si caah mino, ram caah nunnak a pek ngam mi tiang kan her. Mah bantuk ralchia hi Chinmi lakah kan um ding a si lo tiin reply an tuah.\nNangte, zeitindah na hmuh ning a si. Mah bantuk kan ram nih a kan her lio ah, um saw saw ngam ding kan si maw. Myanmar hi kawl mi ta lawng si tung lo\nChinmi ta zong pei a si cu. Cucaah tu mah bantuk caan ah heh tiah ralkap duh lonak kan langter mi hi kan Chinram caah a si ti kha kan philh ding a si lo ti hi Chinpage editor lungput a si\nBe the first to comment on "A thi mi an um cang caah Khualipi ah um mi Chinmi lamzawh ti hla u tiin a tial bak ko"